noticia_kontzejupetikbrexitbengoetxea - ehuGune - UPV/EHU\nBrexitaren inguruko erreferendum berri bat deitzea ez dut uste logica demokratikoaria iruzur egitea denik\nFecha de primera publicación: 20/09/2019\nData erabakigarriak hurbiltzen ari dira 'Brexit'-arentzat. Erresuma Batuko herritaren gehiengoak (%51 ,8) Europar Batasunetik irtetea erabaki zuen 2016ko ekainaren 23an, eta hiru urte pasa badira ere, oraindik ez dago akordiorik `dibortzio'rako. Urriare 31 rako dago ezarrita irteteko eguna, baina ez dago garbi zer gertatuko den. Urriaren 19a baino lehen akordiorik ez badago, Boris Johnson lehen ministroak luzapen berri bat eskatu beharko dio Europar Batasunari, Britainia Handiko parlamentuak onarltu berri duen lege baten arabera. Baina gobernuko buruak behin baino gehiagotan esan du ez duela luzapen berririk eskatuko inola ere, eta akordiorik gabeko brexit-a gauzatzearen alde agertu da. EHuko irakasle eta Oñatiko Lege Soziologia lnstitutuko masterreko arduradun Joxerramon Bengoetxeari eskatu diogu laguntza, egoera katramilatsu honetan zer gerta daitekeen aztertzeko.\nZer gertatuko da zure iritziz urriaren 31n?\nEz da erraza asmatzea zer egin dezakeen Boris Johnson lehen ministroak. Urriaren 19a baino lehen Eurobar Batasunarekin akordiorik lortu ezean, luzapena eskatu beharko luke, Komunen Ganberak onartutako lege batek hala behartuta. Baina Johnsonek berak esan du behin eta berriz ez duela luzapenjk eskatuko, eta akordioarekin edo gabe, hilaren 31n gertatuko dela haustura. Akordiorik eta luzapenik ez beta, No Deal edo Brexit Gogor bezala ezaguna den irteera aplikatuko da automatikoki hilaren 31n.\nZe ondorio izango luke brexit gogorrak?\nAzaroaren lehenean merkatu eta aduana-batasunetik kanpo geratuko litzateke Erresuma Batua. `Hirugarren estatu' baten estatusa izango luke Europar Batasunarentzat, egun Txinak, Errusiak edo Mongoliak duten maila bera. Aduana-kontrolak eta mugazergak berrezarriko lirateke, eta horrek ondorio latzak eragingo ditu, bereziki Erresuma Batuarentzat. Gobernu britainiarrak prestatu duen `Yellowhammer' txostenak berak ohartarazten du akordiorik gabeko brexit-ak izango lituzkeen ondorioez: prezioen igoera, portuen kolapsoa, arazoak elikagaiekin eta sendagaiekin...Gainera, lrlanda barruko mugaren afera konpondu gabe geratuko litzateke... Ondorio oso gogorrak, muturrekoak. Gainerako europarroi eta Euskal Herriko enpresa askori ere eragingo die, jakina. Merkantzien garestitzea ekarriko du, eta ez dezagun ahaztu, atzerriko laugarren bezero garrantzitsuena dela Erresuma Batua euskal enpresentzat.\nAditu gehienek diote brexit-ak beheraldia ekarriko duela epe motzean Erresuma Batuko ekonomiarentzat. Hala ere, britainiarren gehiengoak atera egin nahi du Europatik. Zer lortu nahi dute?\nMugen kontrola berreskuratzea zen kanpainan `leave'n aldekoek erabili zuten argudio nagusia, etorkin kopurua murriztu ahal izateko. Arrazoi ekonomikoak (Europar Batasuneko kide izatea garesti ateratzen zaiela diote, eta merkataritza-hitzarmen propioak negoziatzeko askatasun oso-a izango dutela), politikoak, historikoak, nazionalistak... ere badaude.\nTeresa May gobernuburu ohiak lortu zuen brexit-erako akordioa, baina Erresuma Batuko parlamentuak birritan bota zuen atzera, Europa zale nahiz euro eszeptikoen botoekin. Zergatik?\nEuropa zaleek ez dute akordiorik nahi, Batasunean jarraitu nahi dutelako. Brexit-aren aldekoek berriz ez dute onartu nahi lpar lrlandako auzia bideratzeko proposatzen den Backstop izeneko formula.\nZertan datza Backstop-a?\nErresuma Handia (lpar lrlanda barne) Europar Batasunetik ateratzeak esan nahi du muga ezarri beharko litzatekeela lrlandar Errepublika eta lpar lrlandaren artean, eta horrek kolokan jarriko luke 1998ko Ostiral Santuko bake akordioa. Eta hori ekiditea da, hain zuzen, Backstop-aren helburua. Ez Erresuma Batuak ez eta Europak ere ez dute nahi irla zatitzea muga fisikoekin. Horregatik, Backstop-ak zera proposatzen du: brexit-a gauzatu ondoren Europar Batasuna eta Erresuma Batuaren arteko harreman komertzialak adosteko irekiko den trantsizio epean akordiorik lortuko ez balute, lpar lrlanda aduana-batasunean mantenduko litzateke, kontrol batzuekin Erresuma Batutik sartuko liratekeen produktuentzat. Hori, jakina, Ipar lrlandako DUP alderdiko unionistek ez dute onartzen; praktikan Erresuma Batuaren zatiketa eta lrlandaren bategitea esan nahi duela diote. Horren aurrean, backstop-a Britania Handia osoan aplikatzea ere proposatu zen; alegia Erresuma Batua osorik geratzea aduana-batasunean, Europako merkatu arauen menpe, eta beste herrialde batzuekin akordioak sinatzeko aukerarik gabe. Baina britainiarren gehiengoak ez du onartzen, egoera hori betikotu den beldur.\nGero eta gehiago dira brexitaren inguruko erreferendum berri bat eskatzen dutenak. Azkena, Alderdi Laboristaren buru Jeremy Corbyn. Nola ikusten duzu? Ez al litzateke izango 2016ko erreferendumean brexit-aren alde bozkatu zutenen 17 milioi britainiarrei iruzur egitea?\nDebate politiko bat da. Nik esango nuke erreferenduma egin zenean inork ez zekiela zer motatako brexit-a aterako zen negoziazioetatik; alegia, brexit-ari bai esan zioten, baina jakin barik zein brexit mota izango zen. Beraz, logika demokratikoa izan dezake berriro galdetzeak: hau da negoziatu duguna; hau al da nahi zenutena? Izan daiteke erreferendum berri bat planteatzea, edo, bestela, plebiszitu izaera izango luketen hauteskundeak deituta.\n(Abre una nueva ventana)Erreferendum-a PDF (pdf ,1,83 Mb)


Irekia Eusko Jaurlaritza - Gobierno Vasco :: EHAA xedapena 201500661\nAldizkariaren data: 2015-02-11 Aldizkari honetan argitaratua: 2015028\nEBAZPENA, 2015eko urtarrilaren 30ekoa, Lehendakaritzaren idazkari nagusiarena, goi-kargudunaren idazkari lanpostu bat izendapen askearen sistema erabiliz betetzeko deialdia iragartzeko dena.\nXedapenaren data: 2015-01-30\nHurrenkenaren zenbakia: 201500661\nIkus 2015/03/20an argitaratutako 2015/03/09ko EBAZPENA \nBiktimen eta Giza Eskubideen Zuzendaritzan goi-kargudunaren idazkari lanpostua hutsik dagoenez –520010 kodea, 155 dotazioa–, Euskal Funtzio Publikoari buruzko uztailaren 6ko 6/1989 Legeko 46.2 artikuluan xedatutakoari jarraituz eta Funtzio Publikoaren Zuzendaritzak aldeko txostena eman duelarik, eranskinean azaltzen den lanpostua izendapen askearen sistema erabiliz betetzeko deialdi publikoa iragartzea erabaki du sail honek. Hona hemen deialdiaren\na) Eginkizun-gabetze irmoa ezarria badute, ezingo dute parte hartu egoera horrek dirauen bitartean.\nb) Norbere kontuetarako edo familia elkartzeko borondatezko eszedentzian egonik, lanera itzuli baino lehen eszedentzian egon beharreko denbora ez badute bete.\n2.– Hautagaiek eskaerarekin batera curriculum vitaea aurkeztu beharko dute, eta han honako hauek adierazi:\nc) Egindako ikasketak eta ikastaroak, dauzkaten hizkuntza-ezagupenak eta bestelako merezimenduak.\nDeialdi hau Lehendakaritzaren idazkari nagusiaren ebazpen baten bidez ebatziko da. Hori Euskal Herriko Agintaritzaren Aldizkarian argitaratuko da, hilabeteko epean gehienez, eskabideak aurkezteko epea bukatu eta hurrengo egunetik hasita.\nEbazpen honek amaiera ematen dio administrazio-bideari, eta, beronen aurka, aukerako berraztertze-errekurtsoa jarri dakioke ebazpena eman duen organoari, hilabeteko epean, ebazpena EHAAn argitaratu eta hurrengo egunetik hasita, edo, bestela, administrazioarekiko auzi-errekurtsoa jarri daiteke Administrazioarekiko Auzien Epaitegian, bi hilabeteko epean, ebazpen hau Euskal Herriko Agintaritzaren Aldizkarian argitaratu eta hurrengo egunetik hasita.\nVitoria-Gasteiz, 2015eko urtarrilaren 30a.\nKokapena: Biktimen eta Giza Eskubideen zuzendaritza.\n2012.eko abenduak 16


ETXEAK IKASTETXE BIHURTUTA: UROLA KOSTAKO HITZA\nMilaka ikasle eta irakaslek lehen bi egunak egin dituzte etxetik ikasiz eta irakatsiz. HITZA, Arroako eskolako, Orioko Herri Ikastolako eta Zumaiako Herri Eskolako langile banarekin izan da, hasierako esperientzien balorazioa jasotzeko.\nALDI BATERAKO ESKOLEN ITXIERA\nHezkuntza Sailak, EAEko ikastetxe guztien eskola-jarduera presentziala aldi baterako etetea erabaki du.\nNolanahi ere, eskola-jardueraren aldi baterako etenaldia ez da eskola-jardueraren etenalditzat hartu behar, ahalegina egingo dugu ikasleek egunero etxean ikasteko ohiturari eutsi diezaioten.\nHori dela eta, gaur arratsaldean ikasleek zenbait eskola-liburu eramango dituzte etxera, eta bihartik aurrera tutoreek jarraibideak korreoz bidaliko dituzte.\nDenbora pixkat beharko dugu denok egoera honi neurria hartzeko, baina denon elkarlanarekin erantzun egoki bat ematen saiatuko gara.\nHHko proiektua eredu EAEko Hezkuntza Sarean\nZHEak bi urte darama, Haur Hezkuntzan, Mugimendu Autonomoaren metodologia berritzailearekin lanean. Ikasleak, aukera dute ekosistema (espazio) aberats eta anitzetan aritzeko. Esploratzen, esperimentatzen, norberaren jakin minak asetzen eta berriak pizten ari dira; bizipenen bidez ikasketa esanguratsua jasotzen.\nDENON ONGIZATEAREN BILA\nEdozein komunitatean gertatzen den bezala, elkarren arteko harremanak ezinbesteko garrantzia dute. Gure Ekosistema Hezitzailean, hezkuntz arloan, helburu garrantzitsuena DENON ONGIZATEA bilatzea da.Bizikasi egitasmoa, tresna egokia da hori bilatu eta lortzeko.\nHonen guztiaren inguruan kezkaren bat duen edozein guraso edo ikaslek, helbide elektroniko honetara idatz dezake:


Lêdo Ivoren poesia — EIZIE Elkartea\nJon Kortazar, Juan Kruz Igerabide\nGaztetan hasi zen poesia idazten, nahiz eta ez zen oso ezaguna egin harik eta Rio de Janeirora zuzenbidea ikastera eta kazetaritzan lan egitera joan zen arte, 1943an. 1946an, lehen poema liburua argitaratu ondoren, sari handiak irabazi zituen, eta poesiaren eremuan toki berezia hartzen hasi zen, Ode e elegia [ eta elegia] liburuari esker. 1953an, Parisen bizi izan zen, eta Europa ezagutzeko ahaleginak egin zituen, batez ere Europako poetak zuzenean irakurriz eta haien lanak itzuliz. 1963an, berriz, Estatu Batuetara joan zen, hango gobernuaren laguntzaz.\nSurrealismoak ez du toki handirik Brasilgo poesiaren historian; modernismoak, aldiz, hiru belaunaldi ezagutu zituen. 22koa, 30ekoa eta 45ekoa. Azken horretan kokatu da Lêdo Ivoren sorkuntza poetikoa. Izenak –45eko belaunaldia– adierazten duenez, ez dago batasun handirik hartan kokatu izan diren poeten artean. Talde bat agertzeko orduan data bat jartzen denean aipamen estetikoa egin ordez, taldekideen artean kointzidentzia kronologikoa egon arren desberdintasun estetikoa nagusitzen delako izan ohi da. Hauek dira taldean agertu diren izen batzuk: Carvalho da Silva, Joào Cabral de Melo Neto (agian, gure artean ezagunena), Geraldo Vidigal, eta gaur gure hizkuntzara dakargun Lêdo Ivo. Taldekideen zenbait liburu garrantzitsu agertu zirelako aukeratu zuten 1945eko data.\n-a chuva da madrugada.


Nafarroako Arartekoaren Erabakia (Q20/460), Lehendakaritza, Berdintasun, Funtzio Publiko eta Barne Departamentuari gomendatzen diona plantilla organikoan egin ditzala egin beharreko aldaketak Lesakako eta Berako liburutegiko arduradunen lanpostuetan euska\t/ Ebazpenak\t/ Defensor del Pueblo | Ararteko - Navarra Nafarroa\nDatuak bebesteko komitearen aktak\nNafarroako Arartekoaren Erabakia (Q20/460), Leh...\nNafarroako Arartekoaren Erabakia (Q20/460), Lehendakaritza, Berdintasun, Funtzio Publiko eta Barne Departamentuari gomendatzen diona plantilla organikoan egin ditzala egin beharreko aldaketak Lesakako eta Berako liburutegiko arduradunen lanpostuetan euskara jakitea nahitaezkoa izan dadin, eremu euskalduneko gainerakoetan bezala.\n2020 Ekaina 22\nLehen Lehendakariordea eta Lehendakaritza, Berdintasun, Funtzio Publiko eta Barne Kontseilaria\nErakunde honek, 2020ko martxoaren 18an, Bortzirietako Euskara Mankomunitatearen ordezkari gisa […] andreak aurkeztutako idazki bat jaso zuen. Idazki horren bidez, kexa bat aurkeztu zuen Lesakako eta Berako liburutegiko arduradun lanpostuak betetzeko deialdian euskara merezimendu kualifikatutzat hartzearekin ados ez zegoelako.\nKexa jaso ondoren, erakunde honek Kultura eta Kirol Departamentura jo zuen, gai horri buruzko informazio eske.\nKultura eta Kirol Departamentuak idazki bat igorri zuen esanaz Nafarroako Foru Komunitateko Administrazioan sartzeko deialdiak onartzeko eskumena, baldintzak edo merezimenduak finkatzea, Funtzio Publikoko Zuzendaritza Nagusiari dagokiola (Lehendakaritza, Berdintasun, Funtzio Publiko eta Barne Departamentua).\nOrduan, erakunde horrek Lehendakaritza, Berdintasun, Funtzio Publiko eta Barne Departamentura jo zuen gaiari buruzko informazioa eskatuz.\nJasotako txostenean, hauxe adierazten da:\n“ Bortzirietako Euskara Mankomunitatearen ordezkari gisa […] andreak kexa aurkeztu du Nafarroako Arartekoaren aurrean, ez dagoelako ados, oposizio-lehiaketa bidez Liburutegiko Arduradunaren bi lanpostu betetzeko deialdian euskara merezimendu kualifikatu gisa baloratzearekin. Deialdi hori Funtzio Publikoko Zuzendari Nagusiaren ekainaren 22ko 1484/2 015 Ebazpenaren bidez onartu zen eta honako hau jakinarazten da kexari dagokionez:\nFuntzio Publikoko Zuzendari Nagusiaren ekainaren 22ko 1484/2015 Ebazpenaren bidez, Nafarroako Foru Komunitateko Administrazioaren eta bere erakunde autonomoen zerbitzurako, lehiaketa-oposizio bidez Liburutegiko Arduradunaren bi lanpostu hornitzeko deialdia onartu zen.\nEbazpen hau Iruñeko Administrazioarekiko Auzien 2 zenbakiko Epaitegiaren urriaren 21eko 307/2013 Epaia eta Lehendakaritza, Justizia eta Barne Kontseilariaren maiatzaren 8ko 110E/2015 Foru Agindua betez eman zen. Berako 36084 zenbakiko eta Lesakako 30717 zenbakiko Liburutegiko Arduradun lanpostuak lortzeko euskara merezimendu kualifikatutzat baloratzea agintzen dute bi horiek.\nHorren arabera, deialdiak, aipatutako bi lanpostuak bakarrik hartzen dituenak, euskararen ezagutza merezimendu gisa baloratzea aurreikusten du eta 4,28 puntu ematen dizkio. Aipaturiko deialdia 2015eko uztailaren 20ko Nafarroako Aldizkari Ofizialaren 139. zenbakian argitaratu zen, eta 30 egun naturaleko epea ireki zen eskabideak aurkezteko. Bertan, eskabide ugari eskatu ziren parte hartzea eskatuz.\n2016ko martxoaren 1ean, Berako udalak idazki bat aurkeztu zuen, Funtzio Publikoko Zuzendari Nagusiaren ekainaren 22ko 1484/2015 Ebazpena ofizioz berrikusteko eskatuz, erabateko deuseztasunagatik.\nOfizioz berrikusteko prozedurari Funtzio Publikoko Zuzendari Nagusiaren martxoaren 7ko 575/2016 Ebazpenaren bidez eman zitzaion hasiera, baina 2016ko abuztuaren 26an, Nafarroako Kontseiluak 38/2016 zenbakiko irizpena eman zuen, deuseztapen-adierazpenaren aurkakoa.\nHura betez, Lehendakaritza, Funtzio Publiko, Barne eta Justizia Kontseilariaren uztailaren 31ko 106/2019 Foru Aginduaren bidez, ezetsi egin zen deialdia ofizioz berrikusteko eta deuseztapena adierazteko eskaera, eta hautaketa-prozeduraren etenaldia altxatu egin zen. Horren ondorioz, izapidetzen jarraitu behar izan zen.\nAurrekoa azalduta, kexaren aurkezleak hautaketa-prozedura etetea, atzera botatzea, ezeztatzea eta baliogabetzea eskatu du eta, gero, plantilla organikoa aldatzea eta euskara jakitea eskatzea aipatutako bi lanpostuak eskuratu ahal izateko.\nHorri dagokionez, gogoratu egin behar da deialdian parte hartzen dutenek eskubide subjektiboa dutela prozedurak aurrera jarraitzeko parte hartzen duten deialdia argitaratutako baldintzetan, baldintza horiek irmoak eta onartuak bihurtu baitziren. Zentzu horretan, justizia-epaimahaiek behin eta berriz adierazi dute deialdiak eta horien oinarriak direla hautaketa-prozedura arautzen duen legea eta, behin onartu eta irmo bihurtutakoan, berdin-berdin lotzen dituztela deialdia egin duen administrazioa, hautaketa-probak ebaluatu behar dituen epaimahaia eta hautagaiak, Nafarroako Administrazio Publikoan Sartzeko Araudiko 17.1 artikuluan jasota dagoen bezala, eta administrazio-prozedura erregulatzen duten arauak zorroztasunez betez soilik alda daitezkeela.\nJurisprudentzia aplikagarriaren arabera, eskubide hori hobetzeko unea deialdiak eta oinarriak argitaratu ondorenekoa da, eta ondorio hori da segurtasun juridikoaren printzipioarekin bat datorrena, izan ere, oinarriak aldatzeko aukera, deialdia argitaratu eta errekurtsoak ohiko bidetik aurkaratzeko epea amaitu ondoren, hautaprobak, kasu honetan bezala, eskabideak aurkezteko epea gainditzeaz gain, hautagai onartuen eta kanporatuen zerrendak onartu eta argitaratzeko izapidearen zain dagoenean amaitzen da (besteak beste, Auzitegi Gorenaren 2009ko maiatzaren 20ko epaia).\nAdierazitakoaren arabera, kexaren sustatzaileak deialdi hori baliogabetu nahi izateak eta, plantilla organikoa aldatu ondoren, euskara jakitea nahitaezkoa den beste bat onartu nahi izateak ezin du harrera ona izan, alderdi guztientzat modu irmo eta loteslean deitutako prozeduran parte hartzen duten pertsonen eskubideak urratuko lituzke eta”.\nAdierazi den bezala, Liburutegiko Arduradunaren bi lanpostu oposizio-lehiaketa bidez betetzeko deialdian euskara merezimendu kualifikatu gisa baloratzeagatik, eta ez betekizun gisa, aurkeztu da kexa. Deialdia Funtzio Publikoko Zuzendari Nagusiaren ekainaren 22ko 1484/2015 Ebazpenaren bidez onartu zen.\nHorri dagokionez esan behar da, jasotako txostenean adierazten den bezala, jurisprudentziak behin eta berriz adierazi duela deialdi baten oinarriak hautaketa-prozedura arautzen duen legea direla eta, behin horiek onartuta, epaimahai kalifikatzailea eta hautagaiak lotzen dituztela eta administrazio-prozedura erregulatzen duten arauen bidez soilik alda daitezkeela.\nErakunde horren jarduteko aukerak Nafarroako Foru Komunitateko Arartekoari buruzko uztailaren 3ko 4/2000 Foru Legeak mugatzen ditu. Lege horrek eragotzi egiten du kexa aurkeztu baino urtebete lehenago gertatu eta ezagututako gertaerak ikertzen hastea.\nEgia bada ere hautaketa-prozesuaren izapidetzea etenda egon dela zenbait urtez, nabarmendu egin behar da deialdi hori 2015ekoa dela eta, urtebete baino gehiago igaro dela kontuan hartuta, erakundeak ezin duela kontu horretan esku hartu.\nGainera, kexan aipatzen den deialdia Iruñeko Administrazioarekiko Auzien 2. Zenbakiko Epaitegiaren urriaren 21eko 307/2013 epaia betearazteko xedatu da eta, horregatik, Nafarroako Arartekoari buruzko uztailaren 3ko 4/2000 Foru Legeko 23.2 artikuluaren arabera, erakunde honek ezin ditu banan-banan aztertu epai irmoa duten kexak edo ebatzi gabeko gaiei buruzkoak.\nArestian adierazitakoaren kalterik gabe, Nafarroako Komunitateko Administrazioaren eta haren erakunde autonomoen plantilla organikoarekiko desadostasuna da kexaren oinarrian dagoen funtsezko gaia, izan ere, Bera eta Lesakako udalerrietako liburutegiko arduradunen plazetarako, euskararen ezagutza merezimendu gisa baino ez da baloratzen.\nKontu horri dagokionez, Nafarroako Administrazio Publikoetan, haien erakunde publikoetan eta haien mendeko zuzenbide publikoko entitateetan euskararen erabilera arautzen duen azaroaren 15eko 103/2017 Foru Dekretuko 26. artikuluak honako hau xedatzen du:\n“ Nafarroako Foru Komunitateko Administrazioak zehaztuko du eremu euskalduneko atal organikoetako zein lanpostutan den nahitaezkoa euskara jakitea, eta plantilla organikoan adieraziko ditu lanpostu elebidun horiek eta lanpostu horietan eskatzen den euskararen ezagutza-maila.\nLanpostu elebidunak eta horietan eskatzen den euskararen ezagutza-maila zehazteko, kontuan hartuko da Foru Dekretu honetako III. tituluko I. eta II. kapituluetan ezarritakoa eta, bereziki, 25.2 artikuluan ezarritakoa”.\nEta hemen interesatzen denari dagokionez, honako hau dio 25.2 artikuluak:\n“2. Lanpostu elebidunak zehazteko, kontuan hartuko dira Foru Dekretu honetako 3. Artikuluan hizkuntza-eremu bakoitzerako eta Nafarroako Foru Komunitateko Administrazioaren zerbitzu zentraletarako aurreikusitako helburu espezifikoak, bai eta horien zerbitzuaren eta komunikazioen izaera ere. Lanpostu elebiduntzat hartuko dira, lehentasunez, eginkizunen artean honako hauetakoren bat dutenak:\na. Jendeari arreta orokor zuzena ematea telefono-zentraletan, erregistro-bulegoetan edo harreretan; bereziki, herritarren segurtasuneko eta larrialdietako arreta-zerbitzuetan eta babes zibileko eta larrialdietako zerbitzuetan.\nb. Herritarrei administrazio-zerbitzu edo -prozedurei buruzko informazio espezifikoa ematea, ahoz zein idatziz.\nc. Herritarrei zuzendutako komunikazioak sortzea edo normalean dokumentazioa euskaraz kudeatzea.\nd. Eremu euskalduneko biztanleei arreta ematea.\ne. Nafarroako Foru Komunitateko Administrazioko zerbitzu zentralen kasuan, zirkuitu elebidun batean sartuta egotea.\nEuzkara hizkuntza ofiziala da Bera eta Lesaka udalerrietan (Euskararen Foru Legeko 5. artikulua), biak eremu euskaldunean baitaude. Bi udalerri horietako herritar guztiek dute eskubidea herri-administrazioarekiko harremanetan euskara erabiltzeko eta aukeratzen duten hizkuntza ofizialean arreta jasotzeko (10. artikulua).\nHorrekin batera, administrazio publikoek, besteak beste, Nafarroako Foru Komunitateko Administrazioak, eremu euskaldunean bertako herritarrekin sortzen diren harremanetan, hizkuntza araua errespetatzeko betebeharra dute foru lege horretan xedatutakotik eratortzen diren jarduketa guztietan, bai eta neurri egokiak hartzeko eta euskaraz erabiltzeko eta artatzeko eskubide hori arian-arian gauzatuko dela bermatzeko behar diren bitartekoak hartzeko betebeharra ere, hala nahi dutenean (3.2 eta 10.1 artikuluak). Neurri horien artean, Nafarroako Administrazio Publikoak behartuta daude eremu euskaldunean lan egiten duten langileak euskararen erabileran pixkanaka-pixkanaka gaitzea sustatzera (15.1 artikulua).\nAipatutako lege-aurreikuspen horien helburua da Euskararen Foru Legeko 1. artikuluak ezartzen dituen funtsezko helburuak lortzen eta betetzen direla ziurtatzea, besteak beste: a) herritarrek euskara erabiltzeko duten eskubidea babestea eta euskara erabiltzeko tresnak definitzea; eta b) Nafarroan euskararen berreskuratzea eta garapena babestea, erabilera sustatzeko neurriak adieraziz.\nAgerikoa da liburutegiko arduradunek arreta zuzena eskaintzen dietela eremu euskalduneko bi hiriguneetako herritarrei, hau da, Bera eta Lesakako herritarrei.\nBestalde, kexa-idatzian adierazten denez (eta Administrazioak bidalitako txostenean ez da kontrakorik xedatu), argitaratutako azken plantilla organikoan, eremu euskalduneko liburuzain lanpostu guztiek nahitaez bete behar dute euskara jakitea, Bera eta Lesakakoek izan ezik.\nHorregatik guztiagatik, erakunde honek beharrezkotzat jotzen du Lehendakaritza, Berdintasun, Funtzio Publiko eta Barne Departamentuari gomendatzea plantilla organikoan egin beharreko aldaketak egiteko Lesakako eta Berako liburutegiko arduradunen lanpostuetan euskara jakitea nahitaezkoa izan dadin, eremu euskalduneko gainerakoetan bezala.\nEsan dugun bezala, bi lanpostuak herritarrei arreta zuzena ematekoak dira, euskara hizkuntza koofiziala den eremu euskalduneko udalerrietan garatzen dira eta eremu euskalduneko liburutegiko arduradunaren gainerako lanpostu guztiak indarrean dagoen plantilla organikoan agertzen dira, euskara jakiteko betekizunarekin.\nHorrenbestez, eta uztailaren 3ko 4/2000 Foru Legearen 34.1 artikuluak aitortzen dizkion eskumenekin bat etorriz, Nafarroako Arartekoak beharrezkotzat jo du:\nLehendakaritza, Berdintasun, Funtzio Publiko eta Barne Departamentuari gomendatzea plantilla organikoan egin beharreko aldaketak egiteko Lesakako eta Berako liburutegiko arduradunen lanpostuetan euskara jakitea nahitaezkoa izan dadin, eremu euskalduneko gainerakoetan bezala.\nNafarroako Foru Komunitateko Arartekoari buruzko uztailaren 3ko 4/2000 Foru Legeko 34.2 artikuluarekin bat etorriz, egoki da Lehendakaritza, Berdintasun, Funtzio Publiko eta Barne Departamentuak gehienez ere bi hilabeteko epean jakinaraztea, aginduzkoa denez, erabaki hau onartu duen, eta hala bada, erabakia betetzeko zer neurri hartu dituen.\nLege agindu horretan xedatzen denez, aipatutako administrazio publikoak Arartekoaren erabakia onartzen ez badu, erakunde honek erabaki dezake gai hori 2020. urteari dagokion urteko txostenean sartzea eta Nafarroako Parlamentuan ematea horren berri, Nafarroako Arartekoaren ustez berez posible izan arren aldeko jarrera hori izan ez duen administrazio publikoa berariaz aipatuz.\nAdeitasunez, zure erantzunaren zain,


Azpeitia, Zizurkil, Oiartzun eta Ataun aurretik herriartekoan - Pilotaren Txokoa\nAzpeitia, Zizurkil, Oiartzun eta Ataun aurretik herriartekoan\npor Ander Millan · 2017-06-03\nJoaneko kanporaketak bukatu dira, final-laurdenen barruan. Azpeitiak eta Ataunek oso bideratuak dituzte beraien partidak 3-0 bukatuz. Oiartzuarrak eta zizurkildarrak, berriz 2-1ko emaitza lortu zuten etxetik kanpo.\nEgungo txapeldunek, urrats handia eman zuten finalaurretarako bidean. Kadeteen arteko partida borrokatua izan zen baina Unai Alberdik eta Mikel Unanuek 22-17 irabazi zieten Azkoitia eta Urangari. Gazteetan, Jon Alberdi Julen Egigurenekin bikotea osatuz 22-9 ko emaitza lortu zuten, Cuevas, Oteiza eta Azkoitiaren aurka. 13-7 zihoazenean aldaketa egin behar izan zuten aurrelarien artean. Nagusien mailan, Oier Apezetxeak eta Daniel Murgiondok 22-10ko garaipen sendoa lortu zuten.\nAtaundarrek ere oso bideratuta dute beraien sailkatzea oinatiarren aurka. Hiru partidetan garaipena lortuz. Kadete mailan 22-14 gailendu ziren. Jubenil mailan, borroka estua aurkeztu zuten Biainek eta Gartziak baina Zubizarreta eta Herguedas gehiago izan ziren 22-16koa lortuz. Nagusietan berriz 22-6 menderatu zieten. Itzulerako partida, ataunen jokatuko dute.\nHernaniarren eta zizurkildarren arteko kanporaketa sutsu dago. Zizurkli 2-1 aurreratu da borroka estu batean. Kadete mailan, Lasa eta Etxeberriak 22-13 irabazi zieten Salaberria eta Zugasti-ri. Gazteen mailan, Alberdik eta Arratek 22-21ko garaipena lortu zuten Arizmendi eta Arizmendiren aurka. Nagusietan berriz, Arrietak eta Lizeagak 22-6 gailendu ziren Peru Labaka eta Arregiren aurka.\nAstigarragan, oiartzuarrak 2-1 jarri ziren. Kadeteetan, gipuzkoako txapeldunak, Aburuza eta Salaberria ez zuten dudarik izan eta 22-2 irabazi zieten Urdangarin eta Zapianei. Gazteen mailan dago gako guztia kanporaketa honetan. Hodei Expositok ikaragarrizko erakustaldia eman zuen aurrelari bezala jokatuz baina 16 tantora bakarrik iritsi zen Olarrarekin bikote eginez. Aurrean, Ugalde eta Etxeberria hasi ziren baina, Ugaldek kolpea hartu zuen belaunean eta Sein atera behar izan zen jokatzera. Nagusietan, Loidik eta Santxezek sekulako jipoia eman zuten 22-0 irabaziz Salaberria eta Arzallusen aurka.\nEtiquetas: GipuzkoaHerriartekoaPilotaren Txokoa\nEl GRAVNI retorna este fin de semana\npor Ander Millan · Published 2017-04-18\nJoxan Tolosa (asteburuko emaitzak)\npor Ander Millan · Published 2017-07-30\nCartelera del torneo de Barañain\npor Ander Millan · Published 2017-05-26\nSiguiente historia Resultados de las semifinales en Barañain\nHistoria previa Santxo y Bergera son finalistas en Irurtzun


"Urak egindako kalteak", Etxebizitza ezbeharren jaun eta jabea - Blog de actualidad\n"Urak egindako kalteak", Etxebizitza ezbeharren jaun eta jabea\n2017, 11 uztaila\nMinuturo lau hodi lehertzen dira aseguratutako etxeetan (eta hor ez dira denak sartzen). Hori diote estatistikek, Estamos Seguros blogean aipatzen dutenez. Zer ondorio du horrek? Kalteak, bai hodiren bat hautsi delako, baita hodiren batek iragazketa bat duelako ere. Horregatik, Etxe Asegurua ezbeharren jaun eta jabea dela esaten da.\nDatu horiek, beraz, gure blogeko estatistiketako bat abalatzen du: gehien irakurri eta iruzkindutako artikulu batek zerikusia du urak etxean eragindako kalteekin.\nUrak eragindako kalteen atzetik kristalak haustea dator. Urtean 1,2 milioi kristal hausten dira arrazoi asko direla-eta: misilak diruditen baloiak, ateak eta leihoak zeharkatzen dituzten airera jaurtitako edozein motatako jaurtigaiak….\nItoginak eta kristalak haustea etxe-aseguruak estaltzen dituen ezbehar ohikoenetako batzuk dira, baina gehiago daude: lapurretak, suteak, laguntza, defentsa juridikoa… etxetresna elektrikoetako kalteek, esate baterako, ezbeharren ehuneko handia hartzen dute.\nZorionez, suteak kasu isolatuetan gertatzen dira: beste edozein behar-mota gertatzen den 50 kasuetatik batean. Hasieran aipatu dugun bezala, urak egindako kalteak dira ohikoenak; beraz, ez hartu txantxetan zure hoditeriaren zaratatxoak… balitekeelako lehertzea (minuturo lau lehertzen dira).\nEta, gogoratu: ezbehar horietako bat gertatzen bazaizu, jarri lehenbailehen gurekin harremanetan eta lagunduko dizugu. 944 94 74 28 telefonoan erantzungo dizugu, edo gure webgunearen bitartez\nEzagutu Lagun Aroren Etxebizitza Aseguruaren berritasun guztiak https://t.co/dufpwoxbXo pic.twitter.com/6lFNjrm8G5\nTags: etxe-asegurua, etxebizitza, uholdea, ura


Quesos y Besos gaztandegiko OLAVIDIA gazta da GourmetQuesos 2022ko irabazle nagusia – Esneki Zentroa\nKoagulazio laktikoko kategorian urrezko domina eraman duen OLAVIDIA gaztak irabazi du GourmetQuesos Txapelketaren 12. edizioko sari nagusia. Ia beste 800 gaztarekin batera parte hartu duen lehiaketa honetan, Leartiker Esneki Zentroa epaimahaikide lanetan aritu da. Azpimarratzekoa da baita ere, euskal gazten presentzia lehiaketaren finalean.\nAste honetan ospatu da 12. GourmetQuesos Txapelketaren finala. Estatuko ekimenik garrantzitsuena da, lehiaketara aurkezten diren ia 800 gaztei esker. Gaztaren munduarekin zerikusia duten hainbat alorretako profesionalek osatutako 65 epailek hainbat kategoria saritzen dituzte, eta baita Espainiako Gazta Onenaren irabazle nagusia ere.\nMalen Sarasua, Leartiker Esneki Zentroko arduradunak ere lehiaketako epaimahaian parte hartu du. Apirilaren 6an eta 7an egindako finalaurrekoan, 768 gazta dastatu ziren, 15 kategoriatan banatuak; horietatik 90 (6 gazta kategoria bakoitzeko) hautatu ziren finalera pasatzeko. Ikusi kategoria bakoitzeko gazta finalisten zerrenda.\nAstelehen honetan, apirilaren 25ean, 12. GourmetQuesos finala izan da. Final honen lehen fasean, urrezko, zilarrezko eta brontzezko dominak banatu dira 15 kategorietan. Ikusi kategoria bakoitzeko gazta irabazleen zerrenda.\nEta bigarren fasean hautatu da Estatuko gaztarik onena. Final handi horretan, urrezko domina eskuratu zuten 15 gaztak parte hartu dute, eta dastaketako azken panela 20 epailek osatu dute, euren artean izan da Malen, gure lankidea. GourmetQuesos-en edizio honetako txapeldun nagusia Quesos y Besos gaztandegiko koagulazio laktikoko OLAVIDIA gazta izendatu dute. Gazta artisau hau, bere ganadutegiko esnearekin, Malagar arrazako ahuntz-esnearekin ekoiztutakoa da. Azal lizuneko gazta da, eta barruan oliba-hezurren errauts-geruza bat du. Udazkenean, txapeldun nagusi izan zen Oviedoko World Cheese Awards txapelketan.\nSarituen artean euskal gazta ugari\nIdiazabal jatorri-deiturako 6 gaztak eta Euskal Gaztak gamako batek (Euskal Esnea esne ziurtatuarekin egina) saria lortu dute ardi-gazta erdionduak, ketuak, pasta gogorreko artzain-gaztak edo soro-gaztak eta nahasketa-gaztak kategorietan. Gainera, horietako 4 gaztak urrezko domina lortu dute, eta GourmetQuesos 2022ko final handian txapeldun nagusia izateko borrokan aritu dira.\nZorionak irabazle guztiei, eta bereziki gure Idiazabal eta Euskal Gaztari:\nUNAIAK (LACTEOS DE KARRANTZA). Urrezko domina nahasketa-gazten kategorian.\nINFERNUKO GASNA DOP IDIAZABAL. Urrezko domina erdiondutako ardi-gazten kategorian.\nINFERNUKO GASNA KETUA DOP IDIAZABAL. Urrezko domina gazta ketuen kategorian.\nAIZPEA KETUA DOP IDIAZABAL. Zilarrezko domina gazta ketuen kategorian.\nVASCO NAVARRA KETUA DOP IDIAZABAL. Brontzezko domina gazta ketuen kategorian.\nEGINOKO ARTZAIA DOP IDIAZABAL. Urrezko domina pasta gogorreko artzain-gazten kategorian.\nANTSONEA DOP IDIAZABAL. Zilarrezko domina pasta gogorreko artzain-gazten kategorian.


Hirugarren urtez jarraian balkoi eta leihoak apaintzeko lehiaketa antolatu dute - Bergara - Goiena.eus\nHirugarren urtez jarraian balkoi eta leihoak apaintzeko lehiaketa antolatu dute\nJosu Bilbao 2016-05-26 14:33\nParte hartzeko izen ematea ekainaren 1etik 17ra bitartean egin daiteke udal liburutegian. Sari banaketa uztailaren 6an egingo da eguazteneko Oxirondoko azokan, 19:00etan.\nIzena emateko lekua: Udal Liburutegia (Ordutegia: 8:30 – 20:30 edo 943779158 telefonora deituz).\nLehiaketaren helburua balkoiak eta leihoak zaintzea eta hauek apaintzen jarraitzeko ohitura berreskuratzea da, baita ere apainketak ingurugiroari eta herriaren itxurari ekartzen dizkion onurak balioan jartzea.\nLehiaketan Bergaran dauden etxebizitzen jabe edo errentariek parte hartu dezakete. Leiho eta balkoi hauek apainduta egoteaz gain ezin diote inolako arriskurik sortu oinezkoei. Balkoiek gutxienez ekainaren 17tik uztailaren 30era egon beharko dute apainduta (biak barne). Parte-hartzaileek, tarte honetan, lehiaketara aurkezten den leiho edo/eta balkoiari argazkiak ateratzeko baimena ematen diote Udalari.\nUdalak epaimahaia izendatuko du, eta epaimahaiaren osaketa, sari banaketa egunean argituko da. Epaimahaiak, behar besteko maila ez dagoela irizten badu, lehiaketa irabazle gabe utz dezake. Epaimahaiak erabakitakoa apelaezina izango da.\nUztailaren 6ko Eguazteneko Azokan izango da Oxirondon, 19:00etan.\n1. saria 400 € (Bergarako dendetan gastatzeko bonotan)\n2. saria 200 € (Bergarako dendetan gastatzeko bonotan)


Nontzeberrik kolaboratzaileak bilatzen ditu\nIaz buruturiko kolaboratzaileen lehiaketak izaniko harrera eta partaidetza ona aintzat hartuta, aurten ere bigarren edizioa abiatzea deliberatu du nontzeberri.com webguneak.\nHala, Nontzeberri kultura webguneak kolaboratzaile profesionalak lortzeko bigarren lehiaketa deitu du. Horretarako, kazetaritza lana bidali beharko da martxoaren 1etik 30era bitarte: nontzeberri@nontzeberri.com. Ekimenean kulturarekiko eta komunikazioarekiko zaletasuna duen orok parte har dezake: kazetariak, lizentziatuak, unibertsitarioak, blogger-ak, musika-kritikariak, idazleak, dramaturgoak, artistak, poetak, zutabegileak…\nEpaimahaiak bi kolaboratzaile aukeratuko ditu apirilaren 26an, eta 12 artikulu egin beharko dituzte sei hilabetean (hilean bi), ekainetik abendura bitarte (abuztuan ez oporraldia dela-eta). Sei hilabeteko lan horren truke 750 euroko soldata gordina jasoko du bakoitzak. Horrez gain, ekimenean parte hartu duten lan onenak nontzeberri.com webgunean publikatuko dira.\nLanok prestatzerakoan kontuan izan gurea Interneteko hedabidea dela. Hortaz, euskarri ezberdinak uztartu ahal izango dira. Testuaz gain, argazkiak, bideoak, musika, eta abar ere jasotzea aintzat hartuko da.\n• Gaia librea izango da, beti ere Nontzeberrin lantzen ditugun kultura-gaiekin loturiko kontuak jorratuko direlarik: artea, bertsolaritza, eszena, musika, ikus-entzun, literatura, edo bestelako kultura adierazpideak.\n• Ekimenean kulturarekiko eta komunikazioarekiko zaletasuna duen orok parte har dezake: kazetariak, lizentziatuak, unibertsitarioak, blogger-ak, musika-kritikariak, idazleak, dramaturgoak, artistak, poetak, zutabegileak…\n• Lanok euskaraz, argitaratu gabeak eta orijinalak izan beharko dute.\n• Lan bakoitzak, gehienez 4.000 karaktere beharko ditu izan. Testuaz gain, bestelako euskarriak onartuko dira: argazkiak, bideoak, eta abar, eta haien artean konbinatu ahal izango dira.\n• Lan motari dagokionez, askotarikoak izan daitezke: erreportajeak, elkarrizketak, hausnarketak, analisia, interpretazioa, eta abar.\n• Lana nontzeberri@nontzeberri.com e-postara bidali, zuen datu pertsonalak gehituta (izen-abizenak, herria, eta telefonoa…) martxoaren 30a baino lehen (hau azken eguna).\n• Lehiaketaren bi irabazleak Nontzeberriren kolaboratzaile profesionalen lantaldean sartuko dira.\n• Lan hori onartzeak honako betebeharrak ekarriko dizkie: 12 artikulu publikatu beharko dituzte sei hilabetean (hilean bi). Sei hilabeteko lan horren truke kolaboratzaile bakoitzak orotara 750 euroko soldata gordina eskuratuko du. Ordainketa hilero egingo da epe horretan buruturiko lanagatik. Bi aukeratuek lehiaketara bidalitako lanak ez dira ordainduko, baina publikatu egingo dira.\nKolaborazio epea ekainean hasiko da.\nBaldintza horiek bete ezean, Nontzeberriren eta kolaboratzailearen arteko lankidetza eten egingo da.\n• Lehiaketan parte hartu duten lan interesgarrienak argitaratu ere egingo dira eta lan horiek ez dute ordainsaririk jasoko. Publikatzerakoan egileei jakinaraziko zaie.\n• Sariak hutsik gera daitezke, antolatzaileok horrela erabakiz gero.\n• Epaimahaia Nontzeberriko lantaldeak osatuko du, eta apirilaren 26an iragarriko ditu kolaboratzaile izango direnen izen-abizenak. Horrekin batera, argitaratuko diren artikulu onenen zerrenda ere plazaratuko da, Nontzeberri webgunean, Facebook eta Twitter bitartez.\nEmango diren datuak Suspegintza Elkartearen (Simon Bolivar, 8 b, 48010 – Bilbo) “Bezeroak, erabiltzaileak eta erakunde hornitzaileak” izeneko fitxategian gehituko dira, eta Kolaboratzaileen Lehiaketa kudeatzeko erabiliko dira, dagozkion baseen arabera. Posta elektronikoz informazioa bidaliko zaizu soilik zure baimena izanez gero. Zure datuak Nontzeberri webgunean argitaratuko dira. Sarbide, zuzenketa, ezeztatze eta oposizio eskubideak gauzatu ahal izango dituzu webmaster@suspergintza.net helbidera mezua bidaliz.\nNontzeberri-k bidalita // 2012-02-22 · 09:33:51\nEuskara eta Pirinioetako hizkuntzak


SS4 txinatar tren makina elektrikoa Burdinbideak\nTrainz 2009ko irailaren 1a\nOcemy-k egindako modeloa\nIrudian electrikoa den lokomotora bikoitz hau, SS4Gko modelokoa. Shaoshan (SS) seriekoa da. 1958 hasi zen serie hau SS1 modeloarekin eta une honetan SS9 ari dira egiten. SS4Gko serikoa izan da handiena 1347 unitateekin. Hortaz aipatutako konpainia beste txinatar konpainia batzuk eratu zituzten lokomotora hauek: CSR Ziyang Locomotive Co., Dalian Locomotive and Rolling Stock Company y laDatong Eletric Locomotive Work.\nMerkantziak garraiatzeko erabiltzen dira lokomotora hauek.\nBideo honetan ikus dezakegu lokomotora hau.


Gipuzkoa garatzeko 81 ekintza proposatu ditu Gipuzkoa Garailek - Debagoiena - Goiena.eus\nGipuzkoa garatzeko 81 ekintza proposatu ditu Gipuzkoa Garailek\nLeire Kortabarria 2015-11-28 08:00\nGipuzkoa Garaileren bilera, azaroaren 25ean.\nGipuzkoa Garaile ekimenak bere burua aurkeztu zuenetik, martxoaren 2an, lanean jardun du eta Gipuzkoako enpresa, zientzia, teknologia eta hezkuntzaren arteko lotura bultzatzeko 81 ekintza identifikatu ditu. Ekimeneko partaideak datozen hilabeteotan ekintza horietan sakontzera konprometitu dira. Hiru batzar egin ditu –azkenengoa, azaroaren 25ean– eta 100 partaide dira dagoeneko.\nFormazio dualaren garrantzia azpimarratu du, eta horrekin konprometituta dauden enpresak identifikatzea proposatzen du Gipuzkoa Garailek. Horrekin lotuta, Gipuzkoan 5 urteko epean behar izango diren lan-profilak betetzen dituzten profesionalen aukeraketa bultzatuko da, eta ikasketa teknikoak eta zientifikoak indartuko dira Lehen Hezkuntzatik hasita.\nBestalde, Technology Company Camps direlakoak martxan jarri nahi ditu Gipuzkoa Garailek. Helburua da langileek euren berrikuntza gaitasunak garatzea eta lantokietara eramatea.\nPertsonaren formaziorako balioak lantzen dituen materiala egitearen alde ere agertu da, eta baita inspiratzaileak diren enpresaburu eta ekintzaileen ereduak dibulgatzearen alde ere.\nEkintzailetzaren gaineko formazio-programak diseinatzearen aldeko apustua ere agertu du.\nIkerkuntza eta aurreratutako fabrikazioa\nIkerkuntza koordinatua, aurreratutako fabrikazioa eta espezializazio adimentsuari dagokionez, unibertsitateen, zentro teknologikoen eta Lanbide Heziketa zentroen arteko interakzio handiagoa proposatzen du Gipuzkoa Garailek. Ildo honetan, Gipuzkoa Garailek lantaldea osatuko du Eusko Jaurlaritzaren RIS 3 estrategia Gipuzkoara moldatzeko. Enpresa-zentro teknologikoak-unibertsitateak bultzatuko dituzten proiektuak identifikatzea beharrezko ikusten dute.\nEra berean, ETEei aurreratutako fabrikazioan laguntzeko zerbitzuaren beharra ikusten dute.\nProiektu berritzaileendako inbertsioari eta finantzaketari dagokionez, atzerriko kapitala erakartzeko moduak aztertzeko lantaldea osatuko du Gipuzkoa Garailek. Bereziki, hazteko gaitasun handia duten oinarri teknologikoko enpresa berriak sortzeko gertu dauden ekintzaileak erakarri eta ikusgarri egin nahi ditu.\nKanpoko proiekzioaz ere jardun dute. Gipuzkoan, Lanbide Heziketako Nazioarteko Campusaren alde agertu dira; baita hazten ari diren herrialdeekin erakunde-harremanak sortzearen alde, Gipuzkoaren erakargarritasuna sustatzearen alde, Lanbide Heziketako ikasleen nazioarteko formazioa bultzatzearen alde eta esperientzietatik ikastearen alde ere.\nGipuzkoa Garailek esan du “aldiro-aldiro eta emaitzak lortzen diren neurrian”, horiek jakinarazi egingo dituela.


JKarpeta: :fitxategiak: bidea ez da karpeta bat. Bidea: /var/www/vhosts/21/102948/webspace/httpdocs/colegioelregato.com/nuevaweb/images/galerias/cocinacomedor\nIkastetxean egiten den janari guztia ikastetxeko bertako instalazioetan prestatzen da. Jangeletarako (lau) eta sukalderako zehazki erabiltzen dugun eraikin bat dugu. Sukaldea guztiz hornituta dago eta 300 m2 baino gehiago ditu lau eremutan banatuta: prestatzea, banaketa, biltegiratzea (hozte-ganberak eta biltegia) eta garbiketa.\nInstalazioak eguneratu eta berritu egiten dira etengabe, egindako zerbitzuen bolumena dela eta (300.000 menu baino gehiago ikasturtean zehar). Ikasleen % 99k zerbitzu hori erabiltzen du eta EAEn erabiltzaileei kalitate eta prezio onena eskaintzen dien itunpeko ikastetxea da.\nEgunero, gure sukaldean, dieta desberdinak egiten dira alergiak edota intolerantziak dituzten ikasleentzat, baita gure ikasleen elikadura beharretara moldatuak daudenak ere. Web orriaren Bazkideen Atalean, Jantokiko Triptikoa partearen barruan aurkituko duzue honen inguruko informazioa.\nIkastetxean prestatutako menuak dieta osasungarrian daude oinarrituta Eusko Jaurlaritzaren gomendioei jarraituz, eta dietista batek egin ditu. Menuak kanpo eta barne auditoriek zorrotz kontrolatzen dituzte.\nMAIZTASUNEN AZTERKETAK ALDERAGARRIAK\nArrain zuria, orotara\nArrain urdina, orotara\nAURREZ PRESTATUTAKO FRIJITUAK\nBakailaoz betetako piperrak/kaneloiak/saltxitxak\nIkasturtea hasten den bakoitzean, ikastetxeak informazio-hitzaldiak eskaintzen ditu familientzat, bisita gidatuak sukaldeko instalazioetara, eta lehen hezkuntzako haurrentzat tailer esperimentalak eta didaktikoak antolatzen ditu Ausolan (Jantoki- eta garbiketa-zerbitzua) bezalako hainbat erakunderen laguntzarekin.\nIkastetxeak 4 jantoki eta ordutegiak bereizita ditu:\n2 urtekoen ikasgelak: Familiek seme-alaben elikadura-ohiturei buruzko informazioa jasotzen dute egunero, dietario moduan.\n3 eta 6 urte arteko haur-hezkuntza: familiek hileko txosten bat jasotzen dute.\nLehen Hezkuntza: Seme-alabek mahaian dituzten ohiturei buruzko hiru hilez behingo informazioa.\nDBH 3. eta 4. maila: Lehen platerean, askotariko entsaladan oinarritutako bi aukera egon ohi dira egunero, eta egun berezietan baita bigarren aukera bat ere.\nBatxilergoa: Egun berezietan bigarren plateraren bigarren aukerarekin batera, entsalada irla bat ere badute, eurek era autonomoan kudeatzen dutena.


Nola berreskuratu WhatsApp aplikazioan ezabatutako mezuak\nWhatsApp aplikazioak duen segurtasun kopia aktibatuta izanez gero, Google Driven gordetzen dira automatikoki artxibo guztiak.\nGuztiok damutu gara noizbait WhatsApp bidez izandako elkarrizketaren bat edo beste ezabatu izanaz. Askok, ordea, ez dakite posible dela mezu horiek eta aipatu aplikazioaren bidez bidalitako argazkiak eta artxiboak berreskuratzea, nahiz eta telefono mugikorrean gordeta ez egon.\nWhatsApp aplikazioak duen segurtasun kopia aktibatuta izanez gero, Google Driven gordetzen dira automatikoki artxibo guztiak. Horretarako, egunero kopia egiteko aukera aktibatu behar da. Gerta liteke, egun zehatz batean, kopia egin aurreko elkarrizketa edo artxibo bat berreskuratzeko aukerarik ez izatea. WhatsApp aplikazioak egun horretako kopia oraindik egin ez duelako gertatzen da hori. Nolanahi dela, aurreko egunetan ezabatutako edukiak erraz berreskura daitezke.\nNola berreskuratu ezabatutako artxiboak?\nProzesua sinplea da. Lehenik eta behin, smartphonea ordenagailura konektatu beharra dago, datu kable baten bidez, eta WhatsApp izeneko karpetan bilaketa egin. Bertan, DateBases karpeta aurkituko dugu, segurtasun kopiak jasotzen dituen karpeta, alegia. Msgstore.db izenarekin azalduko dira han artxibo guztiak, data zaharrenetik berrienera sailkatuta.\nBehin artxiboa aterata, aplikazioa smartphonetik desinstalatu behar da, eta jarraian berriro instalatu. Orduan, telefonoko datuak eta WiFia kendu behar dira, aplikazioak Google Driven azken segurtasun kopia berrizta ez dezan.\nInteresatzen zaigun atxiboa aukeratu dugunean, "berriztatu" aukeraren gainean egin behar da klik, eta berriro konfiguratu arte itxaron.\nAppleren gailuetan, ostera, software jakin bat behar da, WhatsAppeko elkarrizketen historiala iTunesen kopietan ezkutatzen direlako. Xataka webguneak, adibidez, Jihosoft iPhone Backup aplikazioa gomendatzen du horretarako.


'Inprobisazio ilustratuak' - Kulturklik\nBilbao 2021(e)ko Apirilak 16\nApirilean Bilbon "Inprobisazio ilustratuak" estreinatuko dira. Esperientzia artistiko hauek apirilaren 16, 23 eta 24an izango dira, 19:00etan, Zabalguneko eraikinean.\n"Inprobisazio ilustratuak" sorkuntza eta hausnarketa espazioak dira, non, ilustrazio eta musikaren bidez, Nazio Batuen Erakundeak (NBE) 2015ean proposatutako Garapen Iraunkorreko Helburu (GIH) batzuk bistaratzen diren.\nProposamen artistiko murgilkor hauen bidez, bertaratutako pertsona guztien kontzientziara jo nahi da.\nOhiko hitzaldi batetik urruntzen dira, askotan hitz egiten duen pertsonarengandik "deskonektatu" egiten dugun horietakotik. Horren ordez, gai hauek proposamen artistiko eta ludiko batetik landuko dira, hots, pertsonak pentsamendu- eta emozio-espazio batean murgiltzen dituzten soinu, argi eta itzalen sinkronia batetik.\nElkar partekatutako esperientzia honen bidez, proiektuaren bultzatzaileek uste dute "aldaketarako hazi" txiki bat ereitea eta ikusleen artean eragin positiboa izatea.\nLehen 3 saio hauetan landuko diren GIHak honako hauek izango dira:\n14. helburua: ozeanoak, itsasoak eta itsas baliabideak kontserbatzea eta modu iraunkorrean erabiltzea.\n15. helburua: basoak modu iraunkorrean kudeatzea, desertifikazioaren aurka borrokatzea, lurren degradazioa gelditzea eta inbertitzea eta biodibertsitatearen galera gelditzea.\n5. helburua: generoen arteko berdintasuna lortzea eta emakume eta neska guztiak ahalduntzea. Azken helburu hau zeharka landuko da saio guztietan.\nInprobisazio hauetan Itziar Madariagaren musikaz, ahotsaz eta sentsibilitateaz gozatzeko aukera izango da, baita Bea Aparicioren eta Janire Ordunaren sormenaz eta marrazketaz ere.\nSarrera doakoa izango da eta aldez aurretik izena eman beharko da www.leirellano.com/villa-jardin/ webgunean. Edukiera mugatua eta murriztua da; horregatik, sarrerak aldez aurretik erreserbatu beharko dira.\nBilboko Udalak proiektu hau babesten du Bilbao Aurrera Planaren barruan.


Desfasea faseka | Hegoaldeko Txokoa\nGoierriko gazteen odola ez da bestena baino beroagoa edota hormonak ez dira dantzariagoak, “hemen ere txakurrak oinutsik” dio esaera zaharrak.\nNola jokatu orain gazte horiekin? Merezi al dute isunik edo? Zer egingo zenuke zure seme-alaba tartean egongo balitz?\n7 erantzun Desfasea faseka -ri\n8:49 pm ekaina 4, 2020\nBadirudi bilera horiek ohikoak izaten ari direla eta alde guztietatik daudela. Nire herrian ere izan dira festak egin dituzten gazteak. Nire ustez, isuna jartzea ez da irtenbidea. Azkenean gurasoek ordaintzen dute eta nik uste dut gurasoak ez direla errudunak. Gazteak garaiezinak sentitzen dira, eta ez dute kontuan hartzen kutsatu ahal direla edo okerrago kutsatu ahal dietela pertsona kalteberak. Nik uste dut ona litzatekeela errealitatea haiei erakustea. Kontzientziatu beharko lirateke eta zuzenean ikusi gaiaren larritasuna. Agian ospitaleetan boluntario bezala lagunduz edo zuhurrak izaten irakasteko plataforma bat sortuz.\n9:26 pm ekaina 4, 2020\nGazteak arazoaz erabat kontzienteak ez direla esango nuke Kalean kontuz ibiltzen ez diren gazte talde handiak ikusten ditudalako. Haiei gaixotasuna ez die asko eragiten, ondorioz, arazoa urrutitik ikusten dute, gizon zaharren afekzioa dela uste dute. Baina tratamendu eraginkorra edo txertoa izan arte arazoa ez dela amaitu garbi daukat.\n10:00 pm ekaina 4, 2020\nAzke hilabete hauetan zailak izan dira, dena gelditu zen eta: gure lana, gure errutina, gure ikastaroak … eta zailena gure familiaren zati bat ez ikustea izan zen. Besarkadak, muxuak edo eskuak hartzea keinu garrantzitsuak dira gure bizikidetzan. Honekin ez dut gazteak barkatu nahi oso arduragabeak izan direlako. Egoera berri hau eta horren ondorioak ulertu nahi ditut.\nUste dut zaila izan arren, neurriak bete behar ditugula, batez ere gure adinekoen osasunerako.\nHorrez gain nire semeak festa honetan parte hartu izan balu, berarekin hitz egingo nuke eta\ngaixotasun honen ondorioak azaltzen saiatuko litzateke.\n10:35 pm ekaina 4, 2020\nEz dut uste ondo egin zutenik, azkenean, arduragabetasuna da, baina ez zutelakoan pentsatu nago hori egin aurretik. Ez dakit isuna jarri beharko lieketen baina argi eta garbi daukat, nire semea tartean egongo balitz, huts egingo lidakeela. Egoera hau hain gogorra izan da, ezen sinestea kostatzen baitzait norbaitek honekin jolasten dutela.\n12:43 am ekaina 5, 2020\nEgoera hori ez da isunekin konpontzen. Egoitzetara bidali beharko lituzkete eta ospitaleetara paziente onkologikoak dituzten, gizarte lanak egiteko. Nire semea balitz, gauza bera.\n“Izan (zaitezte) zentzudunak eta adeitsuak pertsoneekin”\npali1188 -k dio:\n7:44 am ekaina 5, 2020\nIrudi horiekin harritzen nau.\nEgunero telebistan ikusi arren, Neure burua harritzen jarraitzen dut. Nondik norakoak harritzen nau pertsona jakin batzuen inkontzientziak, elkartasun eza, gaur egungo askoren balioak.\n8:01 am ekaina 5, 2020\nNire ustez, gazteek beraien ohiturak jarraitu nahi dutela, kalera ateratzen, lagunekin ibiltzea, eta ez zaie inporta arriskua ote badago. Lehen egunean, beste 21 gazte arrapatu zituzten etxe batetan jai baten erdian.\nKaleetan ikus daiteke taldeka, edaten, erretzen, eta beste gauzak egiten; ez dute ikusten arriskua. Nire ustez jendea, orokorrean, erlaxatu egin dela ez gazteak bakarrik, helduok ere.


Munduko Kopako finalerdiak jokatuko dituzte Lopezek eta Goikoetxeak - Zumaia - Baleike.eus\nMunduko Kopako finalerdiak jokatuko dituzte Lopezek eta Goikoetxeak\nJuan Luis Romatet 2021-11-18 11:55\nMexikon ari dira jokatzen Munduko zesta punta kopa. Ligaxkako hirugarren eta azken jardunaldia jokatu dute, eta hala erabakita geratu da zer bikotek jokatuko dituzten finalerdiak\nEspero bezala, Frantziako eta Espainiako selekzioak neurtuko dira Munduko Kopako finalerdietan. Jokatuko duten zortzi pilotaritatik zazpi Euskal Herritarrak dira; Olharan, berriz, Bearnokoa bada ere, Nafarroa Behereko arbasoak ditu. Finalerdietan arituko dira Iñaki Osa Goikoetxea eta Imanol Lopez zumaiarrak.\nEguneko bigarren partidan aritu da Iñaki Osa Goikoetxea pilotari zumaiarra. Unai Lekerikabeaskoarekin bikotea osatuta, bi setetan irabazi diete Daniel Inclan eta Pepe Perez mexikarrei: 15-10 eta 15-4.\nLehen norgehiagokan, Frantziako selekzioarekin ari diren Kevin Ithurriak eta Txabi Inzak 15-10 eta 15-5 emaitzarekin irabazi diete Karim Alcocer eta Mauricio Zapata mexikarrei.\nFinalerdietako lehen partidan Erkiaga eta Lopez Olharan eta Basqueren aurka arituko dira, eta bigarrenean Ithurria eta Inza Goikoetxea eta Lekerikaren aurka. Partidak gaur jokatuko dira, 23:00etatik aurrera (Euskal Herriko orduan).


[ERREZETAK] Bakailoa pil-pilean, German Urruelaren eskutik - Urduña - Aiaraldea.eus\n[ERREZETAK] Bakailoa pil-pilean, German Urruelaren eskutik\nErredakzioa 2019-08-13 10:35\nGerman Urruela sarri aritu da bakailo txapelketetan epaile. / Aiaraldea.eus\nGerman Urruela Amurrioko bakailo txapelketako epailea da. Jakia prestatzeko prozedura eta gomendioak azaldu ditu.\nOSAGAIAK (8 lagunentzat)\n2,2 kilo bakailao\nOliba olio birjina estrako litro bat\nGarraztasun gradu batekoa)\nBaratxuri gorriko 30 hagin\nKoilara eta sardexka\nBakailaoa ur-balde batean sartu 48 orduz hozkailuan (6-8 gradura). 8 orduro ura aldatu behar da. Lehen ur aldaketa egiten denean ezkatak eta hezurrak kendu. Oharra: Bakailao xerrak meheak badira 36 ordurekin nahikoa izan daiteke.Behin 48 orduak igarota bakailaoa uretatik atera eta eskutrapu edo toalla batzuetan bilduta utzi, bandeja batean, hozkailuan, kozinatuko den egunera arte.\nOlioa kazola batean jarri baratxuriekin batera. Baratxuriak sueztitu behar dira, baina ahalik eta geldoen (50 minutu inguruko prozesua da). Noizbehinka mugitu egin behar dira erre ez daitezen. Behin sueztituta, baratxuriak oliotan utzi kazolan, tapa gainean jarrita (koilara batekin zirrikitu bat irekita utzita).\nBuztinezko kazolaren azalera guztia baratxuri gordin batzuekin igurtzi behar da. Behin hori eginda, bakailao zatiak gurutze forman kokatu behar dira, azala gorantz begira dutela. Ondoren, beste kazolan baratxuriekin dagoen olioa hartu eta buztinezkoan sartu behar da, iragazita, likidoak arrain zatiak estali arte.\nSardexkarekin bakailao zatiak mugitu , euren azpian ere olioa sartu dadin.\nKazola ezin da sutan zuzenean jarri, apurtu egingo litzatekeelako. Plantxa batean jartzea da egokiena, beroa kazolaren azalera guztian berdin barreiatu dadin.\nSu erdira jartzen da kazola. Lehen olio-burbuila agertzen denean sutik kendu behar da eta 10 minutuz utzi behar da tapa jarrita duela eta toalla batekin estalita.\nOndoren, berriz jarri behar da sutan. 15-16 olio-burbuila agertzen direnean berriz kendu behar da eta aurreko prozesu bera errepikatu, beste hamar minutuz.\nKazola suan hirugarren aldiz jartzerakoan olioa “harro” jarri arte itxaron (irakiten hasi baino lehen gertatzen den egoera).\nUne hori iristen denean sutatik kendu eta tapa eta toalla jarri berriz.\nBeste hamar minutu igaro ostean, tapa ireki. Kazolaren erdian dagoen bakailao zatia altxatu eta behean dagoen ura xiringa batekin kendu behar da. Ur hori baso batean jarri behar da, gero erabiltzeko (baso bete ur atera daiteke dagoen ur guztiarekin). Ondoren, arrain xerra berriz bere tokian jarri behar da.\nKendutako ur hori platerari gazitasuna eman edo kentzeko baliatu daiteke. Bakailaoak gatz gehiegi badu urari azukrea gehitu eta berriz kazolara isuri. Arraina geza baldin badago, aldiz, urari gatza bota eta prozesu bera burutu.\nOndoren, bakailao zatia berriz bere tokian jarri. Kazola kontu handiarekin mugitu, alde batera eta bestera, 20 minutuz. Modu horretan gelatina aterako da. Ondoren, sueztitutako baratxuri politenak hautatu eta bana jarri arrain zati bakoitzaren gainean.


Irekia Eusko Jaurlaritza - Gobierno Vasco :: Lehendakaria Francisco Caamaño Justizia ministroarekin bildu da\nLehendakaria Francisco Caamaño Justizia…\n\nLehendakaria Francisco Caamaño Jusitizia ministroa agurtzen da Iturria: Irekia\n\nLehendakaria Francisco Caamaño Justizia ministroarekin bildu da Iturria: Irekia\n\nBilera Bilboko burtsaren egoitzan ospatu da\nPatxi López lehendakaria, eguerdi honetan, Francisco Caamaño Justizia ministroarekin bildu da. Berarekin Justizia Administrazioarekin lotutako hainbat gai aztertu ditu eta, zehazki, Euskadiri ere eragiten dion modernizazio proiektua. Gainera, topaketa honetan Idoia Mendia Justizia sailburua eta Mikel Kabieces Gobernu zentralaren Euskadiko ordezkaria ere izan dira.\nBileraren ondoren, ministroak eta sailburuak prentsaurrekoa eman dute modernizazio prozesu honen xehetasunak azaltzeko, Mendiaren arabera, "herritarren 2013an nabarituko dutena". Sailburuak adierazi du Euskadik oinarri informatiko ona duela eta, beraz, garaia iristean prest egongo dela Bulego Judizial berria abian jartzeko. Horrela, "XXI. mendeko Justiziara eramango gaituen proiektua" bihurtuko da.\nMinistroaren ustez "aldaketa eta bilakaera hauetan, Euskadik jada asko egina du, jada egina du etxeko lan horien gehiengoa, bere sistemen hein handi bat informatizatu du, eta proiektu eta esperientzia aitzindari oso garrantzitsuak izan ditu".\nIldo horretan, Justizia ministroak Eusko Jaurlaritzari pertsonalki jakinarazi nahi izan dizkio txosten fasean dagoen Erregistro Zibilaren ereduaren "funtsezko aldaketa" horri dagokionez, Ministroen Kontseiluan onartu berri den Legearen aurreproiektuaren edukiak. Gai horri buruz, Justizia sailburuak gainera adierazi du "halaber, kontzeptu iraultza bat izango dela Erregistro Zibila, jaiotza, ezkontza edo heriotza egintzen araberakoa izan beharrean, pertsonen araberakoa izatea". "Hori aurrerapen izugarria izango da; gu poz-pozik gaude eta elkarlanean ari gara", gehitu du.\ncaamano.jpg 30 KB (jpg)\ncaamano1.jpg 1 MB (jpg)\ncaamano2.jpg 900 KB (jpg)\nLehendakaria Barne ministroarein bildu da\nEDIKTUA, diru-zenbateko bat erreklamatzeko bideratutako 1237/2018 hitzezko judizioaren ondoriozkoa.


Repsol Archivos - Page 8 of 16 - Petronor\nCarrillo de Albornoz, Repsolen fintze arloko Eragiketen zuzendari berria\nJuan Antonio Carrillo de Albornoz Repsolen fintze arloko Eragiketen zuzendari berri bezala aurkeztu dute gaur Petronorren. Aurkezpena Paco Vázquez Finketaren zuzendari exekutiboak egin du, honexen menpe baitago Talde osoko Eragiketen zuzendaritza.\nGraphenea munduko erreferente bihurtu da\nGraphenea, paperaren gainean zirriborratutako ideia bat besterik ez zena, grafenoaren ikerketa eta ekoizpenaren arloko munduko erreferentzia nagusietakoa bihurtu da zortzi urte eskasetan. Aukera handi-handiak eskaintzen dituen material berri honen inguruko abenturak zerikusi handia du Repsolekin, izan ere, ‘startup’ hutsa zen garaian, proiektu horretan inbertitzea erabaki zuen Corporate Venturing-en bitartez.\n22 Eka 2018\nRepsoleko Komunikazio-arduradun eta kazetarien bisita\nRepsoleko Komunikazio-arduraduna zein A Coruña, Cartagena, Puertollano eta Tarragonako kazetariak Petronorren izan dira azken asteburu honetan, findegia sortu zeneko berrogeita hamar urtebetetzea dela-eta antolatutako ekitaldien inguruan.\nPetronorrek ohorezko maila eskaini Brufauri, esker onez\n“Pedro Axular euskal idazlerik klasikoenak esan zuen orain dela laurehun urte: Ogirik ez dakusat biltzen, hazirik erein gaberik. Hau da, ez dagoela garirik biltzerik, aurretik hazia erein gabe. Beste hainbeste esan dezakegu Petronorren gainean: ez genuen sekula oraingo fruiturik jasoko, orain berrogeita hamar urte norbaitek hazia erein izan ez balu.“\n15 Eka 2018\n14 Eka 2018


wordpress – gaztelumendi.eus\n— patxi gaztelumendi (@iPatxi) 2014(e)ko abenduak 3\nArgazkiak.org | gaztelumendi.org zaharra © cc-by-sa: gaztelumendi\nArgazkiak.org | Egunkaria libre! © cc-by-sa: gaztelumendi\nWordPress oso erraza iruditu zait. Erabilterreza. Aukera asko ematen ditu. Estiloei dagokionez adibidez, aukera asko eskaintzen ditu; css-etaz ezer ez dakienetakoa nauzue, baina Alexking adituaren gunean, estilo ugari ikusi ditut, eta gune honetarako WordPress css lehiaketan bigarren postua erdietsi zuen Rubrick estiloa hautatu dut. Denborarekin aldatuz joango naiz beharbada… ikasiaren podasuz.\nArgazkiak.org | irratia.com basque digital radio © cc-by-sa: gaztelumendi\n— gaztelumendi |I*I| (@iPtx) December 3, 2014\nSasoi berriak datoz. Koloretsuagoak. Kalera ateratzekoak.\nIdentitate digitala astintzeko unea heldu ote da?\nBeti frogatzen, beti ikasten, beti aldatzen… aldaketa konstantea delako besteak beste sarearen logika ere.\nHorrelakoetan, norbera gogotsu egoten da, aldaketok gauzatzeko, eragiteko… baina lagunen iritzia be eskertzen da. Komunikazioa, eta Interneten areago, bat baino gehiagoaren kontua da eta. Blogak be, elkarrizketan oinarritzen direla uste duenetakoa naiz ni.\nEta kontua ez da soilik zer idatzi, zer esan… zelan egin be garrantzitsua da. Eta horretan diseinuak, irudiak, asko lagundu dezake. Esan nahi duzun horren lagun be badelako. Hori pentsatzen duenetakoa naiz ni behintzat.\nKerobiaren hurrengoaren zain\nNondik irtetzen da barrura\nKerobiak trilogiaren bigarrena prest du dagoeneko, datorren astean, gaur zortzi plazaratuko du. Aurretik baina single bat eta bideoklipa sareratu dituzte. Oraingoan ere, arrakastatsua suertatuko delakoan nago. Bideoa baina, artistikoagoa da -oraindik- lehen ikustaldian gehiago gustatu zitzaidan aurrekoa, baina honek be maila ona du. Kantua bai, kantua sakona da, melodikoa. Kerobiak estilo propioa duenik ezin uka. Edo gustatzen zaizu edo ez. Ez dago erdibiderik, guzurra badirudi ere.\nKerobiaren blogean ikusi eta ekarri dut. Bigarren sorta honen webgunea oraindik aurkeztu barik daukate. Ez dago agerian bederen.\nUne honetan, azken bertsioarekin ari natzaizue idazten, mundu guztian ari gara wordpress eguneratzen. Eta euskaldunok eu.wordpress.org gunetik deskargatu ahal izango dugu azken bertsio euskaratua. Munduan bezala hemen ere. Eta horretan ari gara, euskarazko wordpress softwarea erabiltzen dugunon komunitatekoak ere.\nTwitter eta bloga uztartzen\nWordPress blogak kudeatzeko software askeak, aukera asko eskaintzen ditu. Gero eta gehiago gaur egun. Pluginak, themeak, aukerak, denetarik..\nOrain arte plugin batzuk instalatuta eta martxan izan ditut. Oraindik asko daukagu ikasteko, garatzeko… eta gaurkoan twitter plugina frogatzen hasiko gara.\nEa zelan doakigun.\n#403 ekimena sarean, EZplorer\nGaur post hau ikusten baduzu, explorer ez den beste nabigatzaile libreago batekin sartu zarelako da.\nAtzo post hau ikusi ez izateko arrazoia, zuk -blog guai hau irakurtzen duzun horrek, bai!- nabigatzailea aldatu ez duzulako da. Aski da Explorer bezalako nabigatzaile txungoekin ibiltzeaz.\nAldatzeko garaia da, eta gaur 2008ko martxoaren 4an, munduko zenbait blogari, webmaster eta enparauok, ekintza ttiki hau burutu dugu. #403 ekimena.\ngaztelumendi.org blog honetan, wordpress plugin bat baliatu dugu ekimen honekin bat egiteko.\nwordpress 2.3 bertsioa frogatzen\nDuela 15 egun jarri zuten eskuragai wordpress blogak egiteko software libre onenaren 2.3 bertsioa. Egin barik neukan, eta gaur zerbitzarian sartu eta aldaketa egin dut. Minutu gutxi batzuk izan dira, hiru klik guztira.\nAukera berriak eskaintzen omen ditu orain, bug guztiak desagertu omen dira, eta gainera etiketak gehitzeko aukera esakintzen du, orain arte ez bezala. Etiketok ez dakit non ikusiko diren, ez dakit ikusiko diren ere… baina nahi nuke technoratik berehala harrapatzea.\nEsan beharrik ere ez dago, baina bertsio berriena ere erabat euskaratuta daukagu blogari euskaldunok, Librezale ekimenaren inguruan dabiltzanei esker, beti ere.\nGutxitan aipatzen dut, baina wordpress software onekin oso pozik nago, eta orain arte ez dit arazo txikiena ere emon. Badira urte batzuk frogatzen hasi nintzela… eta inguruan beti gomendatzen ibiltzen naiz. Erraza izateaz gain, ona ere badelako. Sarean gero eta blog gehiago ikusten dira gainera software honekin.\n[ARGAZKI GALERIA 📸] Donibane Ziburuko gaztetxearen 30. urtemuga ospatuko dute urriaren 2an. Hiru hamarkada iruditan https://www.kazeta.eus/eu/info_kz/20210928/gaztetxe-bat-baino-gehiago-bizitoki-bat\nReply on Twitter 1442750925114789894Retweet on Twitter 14427509251147898941Like on Twitter 14427509251147898942Twitter 1442750925114789894\nmila esker @lutxoegia, gaizki erranak Twitterren zigortu eta ongi erranak tabernetan zabaldu.\nReply on Twitter 1442565214436790273Retweet on Twitter 14425652144367902736Like on Twitter 14425652144367902734Twitter 1442565214436790273\nLutxo Egiaren #Itzalak\n#Literaturia hasteko irakurri zuen #manifestua sarean\nReply on Twitter 1442564096721932289Retweet on Twitter 14425640967219322898Like on Twitter 14425640967219322898Twitter 1442564096721932289\nReply on Twitter 1442208321486852096Retweet on Twitter 14422083214868520962Like on Twitter 14422083214868520962Twitter 1442208321486852096


Muruetako Udala - Zeinu Hizkuntza ikastaroa online (I maila - A1/A2)\nZeinu Hizkuntza ikastaroa online (I maila - A1/A2)\nBusturialdeko gazteria zerbitzuek, hasierako (A1-A2) Zeinu Hizkuntza ikastaro erdi-trinkoa antolatu dute eskualdeko gazteentzat, ‘Lana bilatzea, Lana da’ programaren barne.\nAipatu prestakuntza apirilaren 20tik ekainaren 1era arte emango da eta COVID-19ak sortutako osasun krisia kudeatzeko Alarma Egoerak irauten duen bitartean online izango da. Alarma-egoera bukatzen denean eta posible izanez gero, ikastaroa aurrez aurre emango da, betiere alarma-egoera edota prestakuntza aurrez aurre emateko ezintasuna ikastaroa baino lehen amaitzen bada; bestela, ikastaro osoa erabat online izango da. Hala badagokio, ikasle taldeak gehiengoz erabakiko du geratzen diren aurrez aurreko ordu kopurua non eta zein ordutegian emango diren. Gaztedi Busturialdeak, ahal dela (ikasgelaren erabilgarritasunagatik, irakaslearen eskuragarritasunagatik…), erabaki hori errespetatuko du.\nIkastaroak 140 orduko iraupena izango du eta 15 ikaslek parte hartu ahal izango dute, gehienez.\nIkastaroa bukatzean, dagokion hizkuntza-gaitasuna (A1-A2) lortu dela ziurtatzen duen agiria (Eusko Jaurlaritzak, eguneratze-ikastaro bezala homologatuta eta Estatu mailan balioa duena) emango da, beti ere, ezarritako ebaluaketako probak gainditzen badira eta baimentzen diren huts-egite kopurua gainditzen ez bada. Ikastaroko helburuak ez lortzeagatik ikastaroa gainditzen ez dutenei, bertaratze ziurtagiria emango zaie.\nPlaza kopurua mugatua denez, eskainitako plaza kopurua interesdunen kopurua baino txikiagoa bada hautaketa egingo da izena eman dutenen artean. Ohi bezala, Gaztedi Busturialdea programan parte hartzen duten herrietan erroldatutako 18 eta 35 urte bitarteko gazteek lehentasuna izango dute.\nAjangiz, Arratzu, Bermeo, Busturia, Ereño, Forua, Gautegiz Arteaga, Gernika-Lumo, Kortezubi, Mendata, Morga, Mundaka, Murueta, Nabarniz eta Sukarrietan erroldatutako 18 eta 35 urte bitarteko gazteek 250 euroko matrikula ordaindu beharko dute. Hala ere, ikastaroa bukatu ondoren %90etik gorako parte-hartzea izan dutenei 100 euro itzuliko zaizkie.\n35 urtetik gorakoek eta Gaztedi Busturialdea programan parte hartzen ez duten herrietan erroldatutakoek, berriz, 289 euro ordaindu beharko dituzte. Horien kasuan, ez zaizkie dirurik itzuliko.\nIkastaroa Ajangiz, Arratzu, Bermeo, Busturia, Ereño, Forua, Gautegiz Arteaga, Gernika-Lumo, Kortezubi, Mendata, Morga, Mundaka, Murueta, Nabarniz eta Sukarrietako Udaletako Gazteria Zerbitzuek eta Bizkaiko Foru Aldundiak antolatu dute Gaztedi Busturialdea proiektuaren barne.\nMatrikularen diru-itzulketak (ikastaroan baja emateko) arrazoi justifikatuak egotekotan baino ez dira egingo eta ikasleak horiek egiaztatzeko beharrezko ziurtagiriak aurretiaz aurkeztu beharko ditu. Arrazoi justifikatutzat honako egoera honek eragindakoa hartuko da:\nIkastaroa egitea eragozten duen luzaroko osasun-egoera: iraupen luzeko gaixotasun, ospitaleratze, ebakuntza edota errehabilitazio-prozesuak.\n2020ko apirilaren 16tik (barne) aurrera ikastaroan baja ematekotan, ez da matrikularen diru-itzulketarik egingo eta ikasleak matrikula-gisa ordaindutako zenbateko osoa galduko du.


Etxebarriko Udala - Etxebarri LekuShare ideia berritzailea aukeratu du III. Alkate eta alkatesa + Berritzaileen Topaketarako\nEtxebarri LekuShare ideia berritzailea aukeratu du III. Alkate eta alkatesa + Berritzaileen Topaketarako\nLehiaketak | Teknologia eta Berrikuntza\nEtxebarri 2011 urtean hasi Zientziaren eta Berrikuntzaren Hiri-sarearen partaide izaten, honek suposatzen duen konpromiso bereziarekin udalerriaren garapen berritzailearekiko. Honek guztiak Topagune gisa hirien arteko loturak sendotzeko balio izango du.\nAurreikusten diren jardueren artean III. Alkate eta alkatesa + Berritzaileen Topaketa dago, bertan elkartuko dira Sarea dauden hirietako alkate eta alkatesak, euren hiri edo udalerrietako ideiak eta proiekturik berritzaileenak aurkeztuko dituztenak. Ekimen hau, datorrena apirilaren 25ean antolatuko da eta Malagako hiriburuko udalak antolatzen du, Zientzia eta Berrikuntza arloko hirien sarearekin batera. Gainera bat dator 9. Greencities Foroarekin, adimena eta hiriaren iraunkortasuna uztartzen dituena.\nBorja Galarza, Etxahun Sanchez eta Iker Zenon, Etxebarriko ETE eta Ideia Berritzaileen Lehiaketako irabazleek lagunduko diete Loren Oliva Alkateari euren ideia aurkezten. Ekimen honek geografia osoko talentu berritzaileak bilduko ditu eta erakusleiho ezinhobea izango da talentu Berritzailea gainontzeko udalerriei aurkezteko.\nGainera, aurten, LekuShare ideia berritzaileak, garraioarekin higikortasun arduratsua, adimentsua iraunkorra eta integratuarekin lotura duenak, on line plataformaren bidez, asmoa du parking-a leku hutsak egoki kudeatzeko eta hauetako sariren bat eskuratzeko lehian sartuko da:\n• Proiekturik berritzaileena.\n• Etorkizunarekiko proiekzio handiena duen proiektua.\n• Proiektuaren aurkezpenik onena.\nInformazio gehiago: http://redinnpulso.es/\nEkitaldia zehaztasunez Udalaren eta Cimeren Webetan eta Twiterren, jarrai dezakezu.


Konfiguratu Outlook 2007 IMAP edo POP sarbidea izateko zure posta-konturako\nOutlook Web App > Posta elektronikoaren konfigurazioa > Konektatu Outlook kontu honekin >\nGaiaren azken aldaketa: 2013-01-22\nMicrosoft Office Outlook 2007 zure posta-kontuarekin konekta dezakezu, POP3 edo IMAP4 baliatuz.\nOutlook 2007 erabiltzen ari bazara, zure posta-kontura konektatzeko Exchange kontu bat erabiltzea gomendatzen dizugu POP3 edo IMAP4 kontu bat erabili ordez. Exchange kontu bat erabiltzen baduzu, egutegietako eta lankidetzako beste eginbide batzuk erabili ahal izango dituzu, IMAP4 edo POP3 bidez konektatuta erabilgarri ez daudenak. Outlook 2007 Exchange kontu batekin nola konektatu jakiteko, ikusi Konfiguratu posta elektronikoa Outlook 2007n.\nNola konfigura dezaket Outlook 2007 POP3 edo IMAP4 sarbidea izateko nire posta-kontuan?\nHasi Outlook. Posta-kontuaren konfigurazioa elkarrizketa-koadroa irekiko da Outlook irekitzen duzun lehen aldian. Kontuaren ezarpenak elkarrizketa-koadroa irekitzen ez bada Outlook irekitzen duzun lehen aldian, egin honako hau:\nTresnak menuan, egin klik Kontu ezarpenak aukeran.\nKontuaren ezarpenak elkarrizketa-koadroan, egin klik Berria Mezu elektronikoa fitxan.\nAukeratu posta-zerbitzua orrian, egiaztatu Microsoft Exchange, POP, IMAP edo HTTP hautatuta daukazula, eta ondoren egin klik Hurrengoa botoian.\nKontu-konfigurazio automatikoa orrian, orriaren behealdean, hautatu Eskuz konfiguratu zerbitzari-ezarpenak edo zerbitzari mota gehigarriak kontrol-laukia.\nHautatu Interneteko posta elektronikoa, eta ondoren egin klik Hurrengoa botoian.\nEman informazio hau Interneteko posta-ezarpenak orrian.\nZure izena koadroan, idatzi beste erabiltzaileek kontu honetatik mezuak bidaltzen dizkizutenean ikustea nahi duzun izena.\nHelbide elektronikoa koadroan, sartu zure helbide elektronikoa.\nKontu mota aukeran, hautatu IMAP edo POP3. IMAP erabiltzea gomendatzen da.\nPosta hartzeko zerbitzaria koadroan, sartu IMAP edo POP zerbitzari-izena. Posta hartzeko POP3 edo IMAP4 zerbitzari-izena bilatzeari buruzko informazioa eskuratzeko, ikusi gai honetan aurrerago dagoen Nola aurki ditzaket zerbitzari-ezarpenak? atala.\nPosta bidaltzeko zerbitzaria (SMTP) koadroan, sartu SMTP zerbitzariaren izena. Posta bidaltzeko (SMTP) zerbitzari-izena bilatzeari buruzko informazioa eskuratzeko, ikus gai honetan aurrerago dagoenNola aurki ditzaket zerbitzari-ezarpenak? atala.\nSaioa hasteko informazioan:\nErabiltzaile-izena koadroan, sartu zure helbide elektronikoa.\nPasahitza koadroan, sartu pasahitza. Outlook aplikazioak zure pasahitza gogoratzea nahi baduzu, ziurtatu Gogoratu pasahitza hautatu duzula.\nOrriaren behe-eskuinaldean, egin klik Ezarpen gehiago botoian, eta ondoren bete Interneteko posta-ezarpenak elkarrizketa-koadroa honela:\nPosta bidaltzeko zerbitzaria fitxan, hautatu Autentifikatu egin behar da bidaltzeko zerbitzaria (SMTP).\nPosta hartzeko zerbitzaria (IMAP) edo Posta hartzeko zerbitzaria (POP3) atalean, Erabili konexio enkriptatuaren mota hau aukeraren ondoan, hautatu SSL goitibeherako zerrendan.\nPosta bidaltzeko zerbitzaria (SMTP) atalean, Erabili konexio enkriptatuaren mota hau aukeraren ondoan, hautatu TLS, eta ondoren egin klik Ados botoian.\nPOP3 erabiltzen baduzu eta mezuen kopia bat gorde nahi baduzu zerbitzarian,Banaketa atalean egin klik Utzi mezuen kopia zerbitzarian aukeran. Aukera hori ez baduzu hautatzen, mezu guztiak kendu dira zerbitzaritik eta lokalki gordeko dira zure ordenagailuan.\nGehitu posta-ezarpen berriak orrian, egin klik Hurrengoa botoian.\nZorionak orrian, egin klik Amaitu botoian. Itxi Kontuaren ezarpenak elkarrizketa-koadroa.\nKontu-ezarpenak orrian, egin klik Itxi botoian.\nIMAP4 erabiltzen ari bazara, mezu bat azalduko da, zuk gehitutako posta-zerbitzariaren karpetak deskargatu nahi dituzun galdetzeko. Egin klik Bai botoian. Erabili Outlook 2007 aplikazioaren erabiltzaile-interfazea zerbitzariaren eta zure ordenagailu lokalaren artean zein karpeta sinkronizatu behar diren hautatzeko, eta egin klik Ados botoian.\nOutlook 2007 nola erabili jakiteko, ikus Outlook 2007-ekin batera eskainitako Laguntza-dokumentazioa.


Deialdia (2019) - eCampus - UPV/EHU\n2019 urteko OpenCourseWare (OCW) egitasmoaren deialdia\n(Beste leiho bat zabalduko du)Deialdia (pdf ,922.65 Kb)\n(Beste leiho bat zabalduko du)UPV/EHUko OCW kurtsoetarako Egileentzako Gida (pdf ,2.83 Mb)\n(Beste leiho bat zabalduko du)I. Eranskina: OCW 2019 kurtsoen ebaluaziorako irizpideak (pdf ,429.52 Kb)\nEskariak aurkezteko epea 2019ko urtarrilaren 23tik otsailaren 6arte (biak barne) izango da. Eskariak aurkeztu eta kudeatu TRAINERA-OCW tresna bitartez egingo dira. Kurtsoko eskari bat aurkeztu beharra dago.\n1go fasea. 2019ko martxoaren 22an bukatuko dena. Data honetarako ondorego atalak bukatu beharko dira::\n5. atalaren erdia (Praktikak , ariketak eta ekintzak)\n2. fasea. 2019ko maiatzaren 17a arte izango dena. Data honetarako kurtso osoa bukatu beharko da.\neCampusek, IEUBek baimendu eta irakasleek sinatu ondoren, OCW-UPV/EHU atarian kurtsoa argitaratuko du. Argitalpenerako aurreikusitako data 2019ko azaroa izango da.\nLeioan, 2019ko urtarrilaren 21ean


Haurtzaro programa | Bizkaiko Caritas\nCARITAS BIZKAIAKO UDALEKUEN HASIERA\nPosted by Caritas Bizkaia on julio 13, 2020 · Leave a Comment\nCaritas Bizkaiako hiriko udalekuak eta auzolandegiak hasi dira Urtero bezala, uztailean, Caritas Bizkaiak hainbat hiri-udalekutan parte hartzeko aukera ematen du. Aurten, ez dugu ahaztu nahi izan gure familietako txikienen errealitatea. Konfinamenduko hilabeteak proba gogorra izan dira gure proiektuetako haurrentzat; izan ere, uda iristean, inoiz baino gehiago behar dituzte aisialdirako eta aisialdirako hezkuntza-guneak, beste lankide batzuekin gozatu ahal izateko. Horregatik, uda honetan, bi hiri-kolonia jarriko dira martxan: uztailaren 13tik 30era bitartean egingo den Tximeletako kolonia tradizionala, auzolandegiko esperientzia bikoitzarekin, eta Otxarkoagan beste bat, txaloka proiektuko haurrekin, uztailaren bigarren astean (hilaren 13tik 17ra). Guztira, 40 adingabek parte hartu ahal izango dute jarduera horietan uztailean zehar. Caritasetik eskaintzen den San Frantzisko auzoko auzolandegiko esperientzia, Hmnas. Pasionista eta jesuitekin…\nFiled under Berriak · Tagged with Cáritas Bizkaia, Haurtzaro programa\nPosted by Cáritas Bizkaia on marzo 22, 2018 · Leave a Comment\nCaritas Bizkaia-ren 2018ko uztaileko auzolandegia. Helburuak: -Caritas ezagutzea, aktiboki parte hartuz. -Bazterkeriaren errealitatea gazteengana hurbiltzea, fedearen ikuspuntutik. Aukera guztietarako eskatuko da Justizia Ministerioak emandako ziurtagiria, adingabekoekin lan egin behar baita. Izena ematea 2018ko ekainaren 11 baino lehen: 94 402 00 81 aruiz@caritasbi.org (Amaya). A aukera: Santurtziko Hiri-udalekuak, “Txikitxu” Haurtzaro proiektuarekin, 2018ko uztailaren 2tik 6ra eta 9tik 13ra. Goizez, 10:00etatik 16:00etara: Jarduera ludikoak adingabeekin. Bazkaria barne dago. Lau arratsalde, 16:00etatik 17:00etara: Errealitatearen irakurketa sinestuna. Udalekuen aurretik bilera bat egingo da. B aukera: Landa eremuko udalekuak Berrizen, Caritas Bizkaiako haurtzaro proiektuetako adingabeekin. (gizarte ekintzaren ikuspuntutik intentsitate altua; hausnarketa ere egingo da, saio bat aurretik eta beste bat ostean). Gauak kanpoan pasako dira uztailaren 9tik 13ra eta 16tik…\nPosted by Cáritas Bizkaia on enero 3, 2013 · Leave a Comment\n«Bilboko Errege opil solidarioak» 3.000 errazio banatuko ditu, Urtarrilaren 5ean Plaza Barrian (larunbata) Bizkaiko Cáritas, Lapiko Catering eta Zazpi Kaleetako Merkatarien Elkarteak errege-opil erraldoi baten 3.000 zati banatuko dituzte urtarrilaren 5ean, eguerdiko hamabietatik aurrera Plaza Barrira hurbildu eta Bizkaiko Cáritasen Haurtzaro Programarako 1 €uro ematen dutenen artean (1 €uro pertsonako). Café Iruña Catering-ek beste horrenbeste txokolate katilu eskainiko ditu, Kaiku (esnea) eta Baqué-k (kakaoa) egun horretarako bereziki emandakoak. Cáritaseko boluntarioak arduratuko dira ekitaldia antolatzeaz, dohaintzak jasotzeaz eta opila eta txokolatea banatzeaz, produktuak amaitu arte. Carlos Bargosek, Bizkaiko Cáritaseko zuzendaria, Nekane Narbaizak, Lapiko Catering-eko gerentea, Xabier Olmok, Zazpi Kaleetako Merkatarien Elkarteko presidentea, eta Alicia Garmendiak (Iruña Catering), “Roscón Solidario de Bilbao / Errege Opila Bilbao” aurkeztu…\nFiled under Azpimarratutako berriak, Berriak · Tagged with Ekitaldiak, Haurtzaro programa, Solidaritatea


Written on 12 Abendua 2018 .\nZer onura eskaintzen ditu mentoringak ekiteko orduan?\nEkintzailetzaren eta start-upen munduan lehenengo urratsak ematen direnean, pertsonek beren negozioa, marka edo proiektua garatzean norbaitek gidatzea behar izaten dute. Lanbide-ibilbide berri orotan aholkulari edo tutorearen irudiak geroz eta protagonismo gehiago du, proiektuaren bideragarritasunari buruz aholkatzean, networkinga egitean edo finantzaketa-bideetara iristean. Halaber, pertsona ekintzaileen talentua sendotzeko oinarrizkoa da.\nPertsona ekintzaileentzat finantzaketa-bideak eta baliabideak\nEnpresek eta hautagaiek enpleguaren web atarietara jotzen dute lehen aukera bezala profil eta lan-eskaintzak bilatzera\nEnpresen % 80k baino gehiagok kontratatu baino lehenago hautagaien profilak gizarte-sareetan kontsultatzen ditu


Donostia Zinemaldia :: Izbrisana / Erased\nHemen zaude: Lehen orrialdea > 65. Edizioa 2017 > Sailak eta filmak\t> Glocal\nAna (36) bere hiriko ospitale batean erdituko da, konplikaziorik gabe. Arazo burokratiko txiki bat besterik ez dago: Ana ez dago datu-base informatizatuan. Garrantzirik gabeko arazo tekniko bat da, ziurrenik. Handik egun batzuetara, ordea, armiarma-sare erabat kafkatarrean harrapatuta dago Ana: ordenagailuan agertzen ez denez, ez du gizarte-segurantzarik, ezta bizileku finkorik ere. Bat-batean, Ana atzerritarra da, bizitza osoa Eslovenian eman badu ere. Legalki ez da existitzen; beraz, haren semea umezurtza da. Eta umezurtzak adopzioan ematen dira.\n*1992ko otsailaren 26an, Esloveniako Errepublikako Barne Ministerioak bertako 25.671 hiritar ezabatu zituen artxiboetatik. Gehienek ez dute legezko estatusik oraindik.\nMiha Mazzini idazlea, gidoilaria eta zinema-zuzendaria da. Hogeita hamar liburu argitaratu ditu, eta hamar hizkuntzetara itzuli dira. Sladke sanje (2001) eta Operacija Cartier film luzeen gidoiak ere idatzi ditu; lehenengoak film onenaren Urrezko Palmorria irabazi zuen Valentziako Mostran, eta bigarrenak telebistako film onenaren European CIRCOM Award saria 1992an. Horrez gain, hainbat zinema-jaialditan saritutako bost film labur eta telebistarako dokumental bat idatzi eta zuzendu ditu.\nEslovenia - Kroazia - Serbia


17 uztaila, 2017 Gure lurra 712\nZumarragako Udalak urteak daramatza lehen sektorea indartzeko lanean, herriaren garapen ekonomikorako alor estrategikoa dela ulertzen baitute. Orain pausu bat aurrera eman dute eta proiektu zehatz bat jarri dute martxan, urtean zehar egiten diren feriak eta larunbateroko azoka dinamizatu nahian.\nProiektua aurrera eramateko udaleko hainbat sail elkarla-nean ariko dira, mahai politiko-teknikoa osatuta: Landa garapena, Euskara, Berdintasuna, Gazteria, Udaltzaingoa, Kultura, Ekonomia… eta Goimen elkartea. Rosa Maiza Ekonomiaren Sustapenerako zinegotziak eta Maialen Aramendi teknikariak koordinatuko dute proiektuaren lanketa.\nLanketa horrek izaera parte hartzailea izango du, eta saltzaileenaz gain, erosleen eta herritar guztien iritziak bilduko dituzte. Horretarako, helbide elektronikoa jarri dute martxan: azokazumarraga@gmail.com.\nSanta Lutzi feriaz, Buzkantza Egunaz eta artisauen bi azokez gain, larunbateko azokak, baserritarrenak, ezinbesteko garrantzia izango du proiektu honetan, lehen sektorearen erakusleihoa delako eta herriko ekonomian eragiten duelako.\nHerriko plaza nagusian egiten da azoka Zumarragan, eta baserritarren gunea udaletxearen pareko arkupeetan dago. 26 postu jartzen dira guztira, eta saltzaileak Zumarraga bertakoak eta inguruko herrieta-koak dira: Urretxu, Ezkio, Gabiria, Legazpi, Azkoitia, Arama… Denetik eros daiteke bertan: barazkiak, lekaleak, ogia, gazta, arrautzak, hestebeteak, lore eta landareak, baratzerako landareak, gozoak… Bertan egindakoa eta bertan produzitutakoa.\nAbiatu berria da proiektua eta oraindik ez dute ezer zehaztuta, baina landu dituzte etorkizun hurbilerako hainbat proposamen.\nToki fisikoari erreparatuko diote, batetik, baserritarren azoka dinamizatzeko proiektuan; berritu egin nahi dute gunea, kristalezko itxiturak egin eta argiztapena hobetu, bes-teak beste.\nBestetik, ekintzak eta jarduerak ere aurreikusten dira, esate baterako, sentsibilizazio kanpainak, sustapenak, tailerrak eta haurrentzako ekitaldiak.\nEta komunikazioaren alorra ere landu nahi dute. Izan ere, Zumarragako azokak nortasunik edo markarik ez duela, eta herritik edo bailaratik kanpo ez dela ezagutzen uste dute. Horregatik garrantzitsua da ezagutaraztea; marka bat sortuko dute identitate hori lortzeko eta zumarragarrek berea senti dezaten larunbateroko hitzordua.\nAzken batean, lortu nahi dutena da gizartea jabetzea azokak duen garrantziaz eta, horrekin, baserritarren lana edo nekazaritza sendotzea.\n« «Abiadurarekin libre sentitzen naiz motorrean»


Hamlet, munduko istoriorik filmatuena\nHalako argumentu batekin ez da arraroa Errauskinen atzetik "munduko istoriorik filmatuena" Hamlet izatea; erreportaje honetan hiru zinema bertsio ezagunenak ikusiko ditugu gainetik.\nSir Laurence Olivierren Hamlet (1948)\nHenry V (The Chronicle History of King Henry the Fift with His Battell Fought at Agincourt in France) lanarekin hasi zen Sir Laurence Olivier Shakespearen antzerkiaren moldaketak egiten; film horren arrakasta ikusita Hamlet moldatzea erabaki zuen, zuzendari eta aktore lanetan. Lehenago ere, Olivierrek Hamleten rola askotan egin zuen, (Henry IV. baino gehiagotan) baina aktorea ez zegoen erosoegi Hamleten izaera barnerakoia antzezterakoan.\nFilmak ezin zuen 153 min baino gehiago iraun eta Olivierrek Shakespearen testu erdia kendu behar izan zuen. Puristen aldetik kritika gogorrak jaso zituen honengatik. Hala ere, kritikaren eta bildutako diru-kopuruaren ikuspuntutik, filmak arrakasta handia izan zen, bai Britainia Handian eta baita atzerrian ere. Olivierrek bi Oscar jaso zituen urte horretan; film onenari eta aktore onenari zuzendutakoak . Ordu arte ez zitzaion inoiz eman Oscarrik bere burua film batean zuzendu zuen aktore bati edo eta Shakespearen pertsonai baten papera egin zuen aktore bati. Urte horretan Olivierrek Veneziako Zinemaldiko Urrezko lehoia ere irabazi zuen.\nFranco Zefirelliren Hamlet (1990)\nShakespearen lanaren hirugarren moldaketa izan zen Hamlet Zefirellirentzat. Moldaketa hauek "intelektualak baino, sentsualagoak" direla esan ohi da; Shakespearen lanak oraindik ere ulergarriagoak egin nahi zituen zuzendariak. Hori izan zen Mel Gibsoni protagonista papera ematearen arrazoietako bat.\nZefirellik Gibson kontratatu zuen Lethal Weapon (1987) filmean Martin Riggsen papera egiten ikus zuenean (bere buruaz beste egitean pentsatzen ari den agerraldian). Hamlet eta Laertesen arteko borrokak erakusten digu nola Zefirellyk Gibsonen esperientzia erabili nahi izan zuen akzio eszenetarako. Eszenak Hamlet borrokazale eta harroputza erakusten du, Shakespearen pertsonaia ilun eta malenkoniatsuaren ordez.\nGlenn Close aktorearen hautaketa ere kritikatu zuten, Hamleten amaren papera egiten zuelako eta Gibsonek baino 9 urte gehiago besterik ez zituelako. Filma Hamleten eta bere amaren arteko harreman edipikoan barneratzen da.\nKenneth Brannaghen Hamlet (1996)\nKenneth Brannaghek zuzendu zuen filma eta Hamleten papera egin. Aktore eta zuzendari hau oso ezaguna da batez ere Shakespearen lan asko zuzendu eta antzeztu dituelako. Film hau Shakespearen lana osorik azaltzen duen lehena izan zen; film osoak lau ordu baino gehiagoko iraupena du (ordura arteko bertsiorik luzeena BBCk egin zuen eta hiru ordu eta erdi irauten zituen). Merkatu batzuetan bertsio laburrago bat erakutsi zuten, bi ordu eta erdikoa gutxi gora behera.\nShakespearen testua osorik egon arren, dekoratuak antzerki lanean baino modernoagoak dira; arkitektura, arropa, eta armak XIX. Mendekoak dira. Filma Blenheim jauregian filmatu zen.


Cabarceno eta Santillana del Mar – Zoo eta akuarioen barruak aztertzen (IV) - Nor\nNon: Obregon, Kantabria (Espainia).\nNoiztik: 1989. urtetik.\nZenbat norbanako dituzte itxita: 1.000 inguru\nNon: Santillana del Mar, Kantabria (Espainia)\nNoiztik: 1977. urtetik.\nZenbat norbanako dituzte itxita: 2.000 inguru.\nKantabrian dira Cabarceno eta Santillana del Mar zoologikoak, baina Euskal Herriko hainbat hiritan baino euskara gehiago entzun daiteke esplotazio zentro horietan, euskal herritar anitzek egiten baitute Espainiara bidea eremu horietan itxita dituzten animaliak ikusteko. 1977tik zabalik da Santillana del Mar herriko zoologikoa, eta 1989tik Cabarceno. Geroztik, anitz izan dira zentro horiek hartu dituzten bisitariak, eta anitz izan dira, halaber, zoologiko horien inguruan piztutako polemikak.\nSantillana del Marrekoak hainbat salaketa jaso ditu; aipatzekoa da, bertzeak bertze, Nafarroako Sendavivarekin harremana duela, eta AIZA erakundeko kide sortzaileetako bat dela; Iberiako Zoologikoen eta Akuarioen Elkartea da AIZA –Sendaviva, Donostiako Aquariuma eta Cabarceno ere badira kide, bertzeak bertze-; EAZAko kide ere bada, Europako Zoologikoen eta Akuarioen Elkartekoa, alegia.\nCabarcenoko zoologikoari buruz, nabarmentzekoa da zentroko albaitarietako batek agindu zuela han itxita zituzten otsoetako zortzi akabatzea, 2014. urtean. Albaitariak erran zuen lasaigarria eman, eta, gero, animalion bihotzak gelditu zituen injekzioa jarri zietela. Hori egin eta gero, haien gorputzak plastikoz estali eta eskopeta batekin tiro egin zieten. “Hilik zirela ziurtatzeko”. Zoologikoan ziren zortzi otso helduak hiltzea erabaki zuten haien arteko erasoek gora egin zutelako. Horixe izan zen albaitariak emandako azalpena. Azken urteotan, zoologikoaren egoera kaskarraren berri eman duten barruko hainbat txosten ere zabaldu dituzte. Txosten horien arabera, hainbat animaliak lortu dute itxita dituzten eremuetatik ihes egitea. 2015ean, adibidez, hartz batek lortu zuen hartzen espaziotik ateratzea; urte berean, 80 oreinek egin zuten ihes.\nSendavivako arduradunek bezala, parke bat dela nabarmentzen dute Cabarcenokoek ere. Parke bitxia, edozein modutan, Kantabrian egonda mundu osoko animaliak dituelako; itxita daudelako animaliok; eta haiek ikusteko bidea autoz egiten dutelako bisitariek. Cabarcenon, Sendavivan bezala, zoologikoei erraten diete naturaren parke.\nZoologiko gehienetan gertatzen dena errepikatzen da Cabarcenon ere: estereotipiak nabarmenak dira norbanako anintzengan. Aipatzekoa da felino handien kasua, baina ez dira bakarrak. Oro har, espezie gehienek betetzen dituzten espazioetan agerikoak dira animaliek behin eta berriz bide bera egiten dutela. Markatuta daude lurrean zookosiaren ondorioak.\nEstereotipiak felino handietan. Cabarceno, Cantabria, 2019.\nCabarceno zoologikoa kudeatzen du Cantur etxeak, eta arduradunek hasieratik zabaldu nahi izan dute zentroko animaliak “ia libre” bizi direla. Zaila da norbanako bat “ia libre” dela sinestea, adibidez, albaitari batek erabakita lasaigarri bat eman, bihotza gelditzeko injekzio bat jarri, plastikoarekin estali eta eskopeta batez tiro egiten ahal zaionean otso bati. Edo zortziri. Zoologikoak erabakitzen baitu animaliak noiz eta nola hiltzen diren.\nHeziketaren aitzakiak ere ez du funtzionatzen Cabarcenon: zoologiko anitzetan bezala, zentroa bisitariek paseo bat egiteko toki bat bertzerik ez da. Helburua da egun pasa egitea, eta dendan eta kafetegietan dirua gastatzea. Informazioa urria da, eta testuingururik gabea. Bisitarien jarrerak animalien heriotza eragiten duenean onartzen duzunean, gainera, zaila da heziketa horri buruz erran daitekeen deus sinestea.\nElefante Afrikarra – Cabarceno\n“Duela urte batzuk tigre kume bat hil zen; jateari utzi zion, eta, azkenean, hil zen. Nekropsia egin ziotenean ikusi zuten hesteetako buxadura zuela: panpinak, plastikoak, eguzkitako betaurrekoak eta bertze jan zituen. Hau da, bisitariek tigreak diren eremura botatzen dituzten gauzak”.\nCabarcenoko langile batenak dira hitzak. Bisitari baten galderei erantzunez, langileak azaldu du egun eskas batean 6.000 pertsona sar daitezkeela zoologikoan.\n“%10 zerbait ikasita eta kontzientziatuta ateratzen badira, ez da marka txarra!”, erran dio bisitariak langileari. Harridura aurpegi batekin erantzun dio langileak herritarrari:\n“%10? %1 izanen balitz ere izugarri poztuko ginateke!”.\nGorila erretratatzen – Cabarceno\nCabarcenon dauden goriletako bi aske jaio ziren, baina trafikoaren biktima izan zirelako dira egun zoologiko batean. Zentroko langileak argi du, baina, hori ez dela haien tokia: “Honi denok diogu gorroto; Afrikan ikusi nahiko genituzke”. Malabo deitzen diote egun Cabarcenoko gorilen artean nagusi den arrari. Arra Cabarcenon gelditzeko Nadia, bere ama, tokiz mugitu behar izan zuten. “Zoologikoetan diren animalien %80, berez, ez dira zoologikoarenak, zorionez; bai, zorionez diot; gorilen kasuan, nazioarteko bi erakundek dute zoologikoetan diren norbanakoen ardura, eta haiek erabakitzen dute non egon behar duten”, azaldu du langileak.\nHegaztien ikuskizuna – Cabarceno\nHegaztiak eta itsas lehoiak erabiltzen ditu Cabarcenok zoologikoan eskaintzen dituzten ikuskizun nagusiak osatzeko. Nabarmena da hegazti harraparien ingurukoa, zoologikoko langileak hasieratik ahalegintzen baitira animalion erabilera justifikatzen: “Ez gara krudelak izaten ari; hau da haiekin lan egiteko modurik egokiena. Aske direneko beren jokabideak ikusi ahal izateko trebatzen ditugu”. Hegaztiek langileek agindutakoa egiten dute, ordea. Eta hasi eta bukatu eta gero, bisitarien esku uzten dituzte langileek hegaztiok, jendeak argazkiak egin ditzan. Irudiok, noski, ez dira doan egiten.\nItsas lehoien erabilerak agerian uzten du zoologikoak urrats bat harago egiten duela: Bi norbanako baliatzen dituzte ordu erdi luzeko ikuskizuna eskaintzeko, eta, hitz gutxitan erranda, denbora horretan guztian animaliok egoera irrigarritan jartzen dituzte, behin eta berriz, animalionak berezkoak ez diren jarduerak eginaraziz. Zinismoak goia jotzen du itsas lehoiak erabiltzen dituzten langileek azken hitzak erraten dituztenean: “Heziketa da garrantzitsuena; haurrak hezi behar ditugu natura errespeta eta zain dezaten, eta ikas dezaten naturaz gozatzen”. Hori erran du itsas lehoi bati ahoarekin lore bat hartzeko eskatu eta gero; hori erran du itsas lehoia txirristatik botarazi eta gero; hori erran du Kantabriako zoologiko batean bi itsas lehoi erabili eta gero.\nSumatrako Orangutana – Santillana del Mar zoologikoa\nSantillana del Mar herriko zoologikoan ere ederki dakite zinismoa zer den. Gainerako zentroetan bezala, errespetuaz eta zaintzaz eta heziketaz ari dira, animaliak itxi eta erabiltzen dituzten bitartean. Orangutanek duten espazioak ederki islatzen du zinismo horren neurria: hiru paretak eta kristal batek inguratuta bizi dira, eta pareta horietan margotutakoak dira ikus ditzaketen zuhaitz bakarrak, bisitariek kristalaz bertzaldetik so egiten dieten bitartean. Orangutanak animalia bakartiak dira, eta, batez ere, zuhaitzetan egotea maite dute. Gutxian ukitzen dute lurra. Hori, noski, aske bizi direnean. Zuhaitzak haizeak jotzen duenean mugitzen direnean, Santillanan ez bezala.\nHartz Arrea – Santillana del Mar zoologikoa\nSantillana tristura da; estereotipiak; espazio txikiak eta gaizki hornituak; argazki bat bertzerik nahi ez duten bisitariak; Santillana zoologiko bat da, eta zoologiko guztiak gizakiz bertzeko animaliak zapaltzeko tokiak dira.


Oin-Arinek dantzari izandakoei dei egin die, taldea osatzeko - Goierriko Hitza : Goierriko Hitza\nOin-Arinek dantzari izandakoei dei egin die, taldea osatzeko\nLAZKAO // Dantzari ohien talde bat eratzeko asmoz, Lazkaoko Oin-Arinek deialdia zabaldu du. Gaur egun bada helduen talde bat, baina orain beste bat eratzea da asmoa. Lazkaon bertan edo beste herriren batean dantzan ibilitakoak elkartu nahi ditu. Harrem...\nLAZKAO // Dantzari ohien talde bat eratzeko asmoz, Lazkaoko Oin-Arinek deialdia zabaldu du. Gaur egun bada helduen talde bat, baina orain beste bat eratzea da asmoa. Lazkaon bertan edo beste herriren batean dantzan ibilitakoak elkartu nahi ditu. Harremanetarako bi bide jarri dituzte: 676 362 031 eta oinarinlazkao@gmail.com.


Airearen kalitatea Arrasaten, “bikaina” 2021ean — Arrasateko Udala\nIaz Arrasaten airearen kalitatea “bikaina” izan zen. Eusko Jaurlaritzak Airearen Kalitatea Kontrolatzeko Estazioa du Jose Maria Arizmendiarrieta plazan, eta hor bildutako datuen arabera, Arrasaten 0.73 miligramo karbono dioxido (CO2) zenbatu ziren metro kubiko bakoitzeko 2021ean.\nHorrela, zifra hori parametro positibo batean dago. Izan ere, 0 eta 5 miligramo artean badago, kalitatea oso ona da; 5 eta 7 artean, ona; 7 eta 10 artean, hobetzeko beharra du; eta 10 eta 15 artean, eta 15etik gora, txarra eta oso txarra, hurrenez hurren.\nNitrogeno dioxidoaren (NO2) datuak ere guztiz positiboak izan ziren. Urte osoan, 14.42 μg (mikrogramo)/m3-ko batez bestekoa gehitu zen, 87 μg/m3-ko gehieneko balioarekin. Kasu horretan, parametroak honela banatzen dira: 0 eta 50 mikrogramo artean egonez gero, kalitatea oso ontzat jotzen da; 50 eta 100 artean, ontzat; 100 eta 200 artean, hobetzeko premiatzat; eta 200 eta 400 artean, eta 400 baino gehiago, txartzat eta oso txartzat, hurrenez hurren.\nBestalde, 10 mikra (PM10) baino diametro txikiagoko partikulek ere datu onak utzi zituzten. Metro kubiko bakoitzeko 14,89 μg zenbatu ziren, eta parametrorik onenean dago. Honela banatzen dira: 0 eta 20 mikrogramo artean badago, kalitatea oso ona da; 20 eta 40 artean, ona; 40 eta 50 artean, hobetzeko beharra; eta 50 eta 75 bitartean, eta 75 baino gehiago, txarra eta oso txarra, hurrenez hurren.\nAurreko urteetako datuekin alderatuta, nitrogeno dioxidoak bakarrik egin du gora, oso arinki (14.42 μg 2021ean, +0,42 μg 2020tik), eta airearen kalitatearen estandarrak ‘bikain’ mailan mantendu dira. 2020an 14 μg zenbatu ziren, eta 2019an 19 μg. Bestalde, karbono dioxidoa 0.8 mg-tik 0.76 mg-ra jaitsi zen, eta 10 mikra baino diametro txikiagoko partikulen kasuan, 15.7 μg-tik 14.49 μg-ra.\nKonposta egiteko gunea egokituko da Garagartza auzoko ortuetan 2022/03/21


Orozkoko Udala - Orozkoko udala hautagai izango da "Bandera berdea" sarietan\nOrozkoko udala hautagai izango da "Bandera berdea" sarietan\nUdal bizkaitarra "Bandera berdea-Udalerri arduratsua" sarietara aurkeztuko da lehen aldiz. Sariok Erabiltzaile eta Kontsumitzaile Independenteen Federazioak (FUCI) antolatzen ditu, Espainiako Osasun eta Kontsumoko eta Ingurumeneko Ministerioen laguntzarekin, eta udalek ingurumen, kontsumo eta iraungarritasunaren alorretan bultzatzen dituzten politikak saritzea dute helburu.\nAurkeztutako proiektuak bi dira: batetik, ikastetxean eta udal kiroldegian jarri den biomasako beroketa-sistema, eta bestetik, Hegoalde auzunean, sustapen publikoko 500 etxebizitzaren urbanizatzea.\n"Ekoauzoak-District Heating Orozko" proiektuarekin aurkeztu da Orozkoko Udala aurtengo deialdira, "Energia-kontsumoa eta kutsadura" modalitatean. Proiektuak bi ardatz ditu: ikastetxean eta udal kiroldegian biomasako beroketa-sistema ipintzea, eta Hegoalde auzoan, sustapen publikoko 500 etxebizitzaren urbanizatzea.\n«Biomasaren energiaren aldeko apustua eginda, Orozkok ere bere harri koskorra ekarriko du aldaketa klimatikoa moteltzeko ahaleginean», zeren eta, Josu San Pedro udal ordezkari nagusiak azaldu digunez, "erregai fosilen erabilera murriztuz, karbonoaren ziklo naturala errespetatzen baita, eta berotegi-efektua eragiten duten gas gutxiago isurtzen ditugu atmosferara".\nIngurumenaren onerako dela azpimarratu du alkateak. "Gure kalkuluen arabera, urtean 280 bat tona pellet kontsumituko ditugu. Horrek esan nahi du gas natural gutxiago erreko dugula, eta 245 tona CO2 gutxiago isuriko ditugula atmosferara». Gainera, «proiektu hau onuradunen, orozkoar guztien bizi-kalitatea hobetzeko helburuarekin egin da".\nSarien irabazleak zein diren datozen hilabeteetan emango dute jakitera. Edozelan ere, aitorpenak urtebeteko iraupena dauka, eta diskriminazio positiboko eredu bat da. Hau da, "Bandera berdea-Udalerri arduratsuaren" titulua izaten jarraitu nahi izanez gero, Udalak ekinean jarraitu beharko du ingurumen hobekuntzaren aldeko programak garatzen eta ekimenak gauzatzen.